Uprkos epidemiološkim merama, hiljade gradjana u Koloni sećanja u Vukovaru\nBeta 18. novembra 2020. 14:35\nViše hiljada gradjana učestvovalo je danas u Vukovaru u obeležavanju 29. godišnjice stradanja tog hrvatskog grada u koji su 1991. posle tromesečne opsade ušli pripadnici tadašnje Jugoslovenske narodne armije (JNA) i srpskih paravojnih formacija.\nPo novinarskim procenama, u tradicionalnoj Koloni sećanja koja je prošla centralnim gradskim ulicama do 5, 5 kilometara udaljenog Memorijalnog groblja žrtava iz Domovinskog rata bilo je oko 10.000 gradjana, uprkos epidemiološkim merama i preporuci da se u Vukovaru okupi do 500 osoba.\nObeležavanje Dana sećanja na žrtve Domovinskog rata i Dana sećanja na žrtvu Vukovara i Škabrnje počelo je prigodnim komemorativnim programom ispred vukovarske bolnice, a nastavljeno tradicionalnom Kolonom sećanja centralnim gradskim ulicama do 5, 5 kilometara udaljenog Memorijalnog groblja žrtava iz Domovinskog rata gde su državne i druge delegacije položile vence i zapalile sveće.\n„Te su poruke bitne, one govore i o suočavanju s prošlošću i pokazuju da na taj način i vlasti Srbije šalju posebnu poruku žrtvi Vukovara i Vukovaraca“, rekao je Plenković u Vukovaru, prenela je N1 televizija.\nOn je takodje istakao da je dobro da je u Vukovaru i potpredsednik Vlade iz reda srpske manjine Boris Milošević iz Samostalne demokratske srpske stranke.\n„Dobro je i po nama normalno i prirodno da je potpredsednik Vlade Boris Milošević danas s nama u Vukovaru, kao što je bio u Kninu. To su poruke budućnosti, okrenute vrednostima koje delimo“, naglasio je premijer.\nU zvaničnom programu i Koloni sećanja nije, medjutim, bilo predsednika države Zorana Milanovića koji je jutros odvojeno položio vence i zapalio sveće kod spomen-obeležja Ovčara.\nMilanović je proteklih dana kritikovao odluku Vlade o održavanju Kolone sećanja uprkos epidemiji korona virusa i merama koje zabranjuju okupljanja više od 50 gradjana. On je ocenio da je Kolona sećanja besmislena, jer će u njoj učestvovati samo elita, referirajući se tako na preporuku da se u Vukovaru okupi do 500 osoba.\n„Počast žrtvi Vukovara u ovoj se situaciji može i mora odati na dostojanstven način, bez političkih kalkulacija, dvostrukih pravila i ugrožavanja zdravlja gradjana“, saopšteno je iz kabineta predsednika države.\nDan sećanja obeležen je danas i u Škabrnji kod Zadra, gde su pripadnici JNA pod komandom Ratka Mladića i srpskih paravojnih formacija 18. novembra 1991. ubile 43 meštana I 15 branitelja. Ubistva su nastavljena i narednih dana, a u susednom Nadinu ubijeno je 14 civila. Prema podacima nevladinih organizacija, do akcije „Oluja“ 1995. u Škabrnji je ubijeno 86 osoba.


Tehnologija jontoforeze | Jontoforeza Electro Antiperspirant\nJontoforeza je u medicini i kozmetici poznata već nekoliko decenija i koristi se u mnogim kozmetičkim intervencijama. Tehnologija aparata Electro Antiperspirant je u odnosu na prošlost poboljšana i zahvaljujući tome više hiljada korisnika je moglo isprobati perfektne i dugotrajne efekte koji traju i nekoliko meseci posle samo jednog tretmana! Jontoforeza Electro Antiperspirant ne zapanjuje svet samo svojom efikasnošću. Godine intenzivnog istraživanja čine ga najsigurnijim rešenjem za prekomerno znojenje u svetu. Ako Vam preterano znojenje uništava život i smanjuje životnu energiju jontoforeza 2. generacije Electro Antiperspirant je spremna da Vam pomogne.\nŽelim da saznam više o garanciji 50 dana vraćanja novca.\nTehnologija pod nazivom jontoforeza je medicinski dokazana metoda za eliminisanje neželjenog i prekomernog znojenja. Za njenu aplikaciju morate koristiti poseban aparat kakav je upravo Electro Antiperspirant. Pomoću aparata, specijalnih elektroda i posuda sa običnom vodom (sve je uključeno u komplet) je na zahvaćene delove tela ciljano aplikovana veoma slaba električna energija (hiljaditi deo ampera). Jontoforeza deluje zajedno sa česticama vode na znojne žlezde i može da za kratko vreme u potpunosti zaustavi znojenje a efekti u slučaju aparata Electro Antiperspirant često traju i nekoliko meseci sa primenom samo jednog tretmana! Jontoforeza Electro Antiperspirant se može aplikovati na oblast dlanova ruku, stopala nogu, ali i na oblast pazuha, glave, stomaka i leđa.


FBI upozorava: Mogući oružani protesti ako Tramp bude smenjen | WebTribune\nHome U FOKUSU FBI upozorava: Mogući oružani protesti ako Tramp bude smenjen\nFBI upozorava: Mogući oružani protesti ako Tramp bude smenjen\nPosted date: јануар 12, 2021 In: U FOKUSU\nFederalni istražni biro (FBI) upozorio je na mogućnost oružanih protesta u Vašingtonu i glavnim gradovima 50 američkih saveznih država ukoliko Donald Tramp bude smenjen pre isteka predsedničkog mandata, 20. januara.\nTo je objavio „Ej-Bi-Si njuz“, navodeći da je FBI „dobio informacije da neidentifikovana naoružana grupa namerava da se 16. januara uputi u Vašington“.\n„Upozorili su da će se, ako Kongres pokuša da ukloni Trampa aktiviranjem 25. amandmana Ustava, dogoditi ogromni neredi“, navodi se u izveštaju obaveštajne službe, objavio je novinar „Ej-Bi-Sija“ Aron Katerski.\nTa grupa je, kako se navodi, pozvala na upade u zgrade lokalnih i saveznih uprava ako Tramp bude opozvan pre inauguracije Džoa Bajdena kao novog američkog predsednika.\nPlanirano je da protesti navodno traju sve do 20. januara, a da bi 17. januara na meti mogao da se nađe i Kapitol.\nNeimenovani izvori su naveli da je FBI pozvao policiju da pojača bezbednosne mere širom zemlje.\nAmeričke vlasti, naime, nameravaju da rasporede do 15.000 pripadnika Nacionalne garde u Vašingtonu uoči i tokom inauguracije Bajdena.\nPodsetimo, republikanci u Predstavničkom domu američkog Kongresa blokirali su u ponedeljak zahtev demokrata za opoziv Donalda Trampa.\nDemokrate su predložile rezoluciju kojom se potpredsednik Majk Pens poziva da pokrene postupak u skladu sa 25. amandmanom američkog ustava što bi omogućilo sklanjanje predsednika Donalda Trampa s funkcije.\nFrilenseri najavili dokaze: Poreska uprava ne primenjuje i ne poznaje zakonske propise\nOstvareno predviđanje agenta KGB-a: Sovjetski komunizam širi se Zapadom\nDOBIO PRIZNANJE SA OKSFORDA: 7 saveta za dugovečnost\nNedeljni horoskop od 26. oktobra do 1. novembra 2020\nOd šoka u detinjstvu dobio je paranormalnu moć – Holandski vidovnjak mogao je da vidi sudbinu ljudi\nTAJNE SLUŽBE SAD SAZNALE: Rusi spremaju podmornice od kojih svaka lansira po 200 nuklearnih raketa\nPompeo napravio skandal: Psovao novinarku zbog Ukrajine\nTEŠKA OPTUŽBA: Vučić i Tači zajedno organizovali upad na Gazivode, ovo je Vučićev plan EVO ŠTA KRIJE\nĐUKANOVIĆ: Srpska pravoslavna crkva je perjanica velikosrpskog nacionalizma i ruskih imperijalnih interesa na Balkanu – VIDEO\nSaudijski princ očigledno nije čuo za Hute u Jemenu: “Za osam sati možemo da pregazimo Iran”


Angela Merkel ima spasonosni plan: Izbeglicama ukinuti novčanu pomoć, proterati ih sa zabranom povratka od 5 godina | WebTribune\nHome U FOKUSU Angela Merkel ima spasonosni plan: Izbeglicama ukinuti novčanu pomoć, proterati ih sa zabranom povratka od 5 godina\nTaj plan, između ostalog, predviđa pooštrenje uslova za sticanje azila, ukidanje takozvanog „džeparca“ od 143 evra mesečno i skraćenje roka za deportaciju na jednu sedmicu, uz petogodišnju zabranu ulaska, što se odnosi, pre svega, na građane Srbije i drugih balkanskih zemalja sigurnog porekla. Merkelova, želi da do kraja oktobra sve izbeglice budu smeštene u čvrstim objektima, navodi tabliod kao prvu tačku i ukazuje da u ovom trenutku u Nemačkoj najmanje 20.000 izbeglica još živi u šatorima.\nKancelarka planira i ubrzanje postupka za sticanje azilantskog statusa, što bi posebno moglo da se odnosi na pridošlice sa Balkana, koji nemaju skoro nikakvu šansu da dobiju azil u Nemačkoj. Za ubrzanje postupka, do kraja ove godine za 1.650 ljudi biće povećan broj zaposlenih u nadležnoj saveznoj službi za izbeglice i migrante. U narednoj godini se, kako predviđa druga tačka plana, planira povećanje broja službenika za 1.000, a osim toga pri saveznoj službi za dobrovoljnu pomoć, trebalo bi da se otvori oko 5.000 radnih mesta, kako bi izbeglice bile bolje zbrinute.\nPored toga, sve izbeglice bi prvo trebalo da budu registrovane u prihvatnim centrima u Italiji i Grčkoj, pa tek onda se se raspodele na određene zemlje evropske unije, stoji u planu nemačke kancelarke. Merkel, takođe, želi da se borba protiv krijumčara ljudi dalje pooštri i predlaže, između ostalog, više kontrola u pograničnim oblastima i da se u okviru Savezne policije, Savezne kriminalističke službe i Savezne službe za zaštitu ustava do 2016. godine otvori novih 1.150 radnih mesta, prenosi „Bild“.


Analiziramo obećanja političara: Dečje pozorište umesto bioskopa “Evropa” – Kruševac PRESS\nAutor Redakcija\t Objavljeno 30.01.2018. 0\n“Gradonačelnik Kruševca Bratislav Gašić najavio je realizaciju projekta Dečjeg pozorišta u Kruševcu, a vremenski period koji je određen za početak ovih aktivnosti je kraj ove, odnosno početak naredne godine”.\nIdeja o osnivanju Dečjeg pozorišta u Kruševcu, tačnije pretvaranju objekta bioskopa “Evropa” u dečje pozorište, aktuelna je duže od decenije.\nJoš 2006. godine Mlađan Dinkić, tadašnji ministar finansija u Vladi Srbije, je obećao da će se deo sredstava iz NIP-a (Nacionalnog investicionog plana) opredeliti za izgradnju ovog objekta, ali je na obećanje ubrzo zaboravio.\nNakon sedam godina zastoja, početkom 2013. godine, priča je ponovo aktuelizovana.\nKrajem februara 2013. godine Kruševac je posetio ministar kulture i informisanja u Vladi Srbije Bratislav Petković i tada mu je “prezentovana i ideja da se bioskop „Evropa“ pretvori u Dečje pozorište”.\nU isto vreme razvila se žestoka polemika da li Dečje pozorište u nastajanju treba da bude amatersko ili profesionalno, da li treba da bude deo Kulturnog centra, Kruševačkog pozorišta ili samostalno?\nGradonačelnik Bratislav Gašić zastupao je stav da Dečje pozorište treba da bude profesionalno.\n“Sigurno da neće da se odustane da to bude profesionalni ansambl, jer to je način da dođemo do onih rezultata kakve hoćemo. Da sutradan tu stvorimo i nova radna mesta za veliki broj glumaca, režisera, dramaturga koji su sad na birou, a deca su grada Kruševca“, kazao je gradonačelnik Kruševca Bratislav Gašić.\nSkupština grada Kruševca usvojila je, krajem 2013. godine, Odluku kojom se prostor bioskopa „Evropa“ namenjuje Dečjem pozorištu, a početkom 2014. godine najavljeno je da “ideja o osnivanju Dečjeg pozorišta u Kruševcu biće realizovana do kraja ili početkom naredne godine”.\nNekoliko dana ranije, u kabinetu gradonačelnika, potpisan je Protokol o saradnji između Kruševačkog i Dečjeg pozorišta „Boško Buha“ iz Beograda.\nProšla je i 2014. godina, a Dečje pozorište nije oformljeno.\nU predvečerje Vidovdanskih svečanosti 2015. godine u lokalnom rukovodstvu su se nadali da od “Ivana Tasovca, ministra kulture i informisanja očekuju finansijski podsticaj za obnovu bioskopa „Evropa“ kako bi bio preuređen u Dečje pozorište”.\nNakon toga Dečje pozorište je otišlo u drugi plan, verovatno i zbog činjenice da se zgrada u kojoj je planirano njegovo otvaranje, nalazi u procesu restitucije.\nAction SEEBioskop "Evropa"Bratislav GašićCRTADečje pozorišteGrad KruševacKruševac


XXII Kongres Saveza računovođa i revizora Republike Srpske pod nazivom: „Četvrta tehnološka revolucija – izazov ili prijetnja za računovodstvenu i revizorsku profesiju“ održan je od 19. do 21. septembra 2018. godine u Banji Vrućici.\nTom prilikom Savez ekonomista Srbije i Savez računovođa i revizora Republike Srpske su potpisali Memorandum o saradnji sa ciljem proširenja uspešne saradnje, a posebno u organizaciji Međunarodnog simpozijuma o korporativnom upravljanju koji se tradicionalno održava u Banji Vrućici.\nOvaj sporazum ima veliki značaj u jačanju zajedničkih interesa, kao i unapređenju struke u oblasti računovodstva, revizije i drugih srodnih profesija, kao i razmeni iskustava i informacija.\nMemorandum su potpisali predsednik Saveza ekonomista Srbije Aleksandar Vlahović i generalni sekretar Saveza računovođa i revizora Republike Srpske, prof. dr Novak Kondić.\nViše informacija na: http://www.srrrs.org/


Vučić na radnom doručku sa Šrederom – BiGportal.ba\nVučić na radnom doručku sa Šrederom\nPredsednik Srbije Aleksandar Vučić sastao se sa specijalnim izaslanikom Vlade Nemačke i bivšim nemačkim kancelarom Gerhardom Šrederom. To je učinjeno u nastavku niza bilateralnih susreta sa visokim gostima iz inostranstva koji su povodom inauguracije doputovali u Beograd. Vučić i Šreder razgovaraju na radnom doručku. Kao i juče, predsednik Srbije sa gostima razgovara u vili Mir. […]\nPredsednik Srbije Aleksandar Vučić sastao se sa specijalnim izaslanikom Vlade Nemačke i bivšim nemačkim kancelarom Gerhardom Šrederom.\nTo je učinjeno u nastavku niza bilateralnih susreta sa visokim gostima iz inostranstva koji su povodom inauguracije doputovali u Beograd.\nVučić i Šreder razgovaraju na radnom doručku.\nKao i juče, predsednik Srbije sa gostima razgovara u vili Mir.\nNakon sastanka sa Šrederom, Vučić će, u odvojenim razgovorima, razgovarati i sa predsednikom Velike narodne skupštine Turske Ismailom Kahramanom, predsednikom Makedonije Ðorđem Ivanovim i generalnim sekretarom Organizacije Ugovora o kolektivnoj bezbednosti ODKB Jurijem Hačutarovim.\nUslediće zatim i susreti sa predsednikom Poslaničkog doma Maroka Habibom el Malkijem i crnogorskim predsednikom Filipom Vujanovićem.\nVučić će niz bilateralnih sastanaka završiti razgovorom sa zamenikom pomoćnika državnog sekretara SAD Hojtom Brajanom Jiem.\nPredsednik Srbije niz bilaterala je započeo juče, a tokom dana se sastao sa potpredsednikom ruske vlade Dmitrijem Rogozinom, potpredsednikom Stalnog komiteta Svekineskog narodnog kongresa Ði Bingsjuenom, slovenačkim predsednikom Borutom Pahorom.\nSusreo se i sa premijerom Gabona, šefom gruzijske diplomatije, ministrom u Vladi Belorusije, parlamentarnim sekretarom Kanade za odnose sa SAD i savetnikom predsednika Palestine za međunarodna pitanja.\nPredsednik je razgovarao i sa zamenicom generalnog sekretara NATO Rouz Gotemiler i ministarkom odbrane Italije Robertom Pinoti, zatim sa predsednicom Hrvatske Kolindom Grabar Kitarović, i članovima Predsedništva BiH i evropskim komesarom za proširenje Johanesom Hanom.


Vučić u Sloveniji, danas sa liderima država iz redova Evropske narodne partije - Radio Kosovska Mitrovica\nVučić u Sloveniji, danas sa liderima država iz redova Evropske narodne partije\n5. October 2021, 14:58\nPredsednik Srbije Aleksandar Vučić stigao je danas u dvodnevnu posetu Sloveniji, gde će učestvovati na Samitu Evropska unija – Zapadni Balkan, prenosi Tanjug.\nVučić će danas posle podne, najpre, prisustvovati Samitu šefova država i vlada iz redova Evropske narodne partije (EPP), u koju je kao pridruženi član SNS primljena 2016. godine.\nVučić će sutra na Brdu kod Kranja učestvovati na Samitu EU i Zapadnog Balkana, koji se vidi kao prilika da se potvrdi evropska perspektiva Zapadnog Balkana i njegova dalja integracija u EU, ali i da se pruži dodatni podsticaj primeni Evropskog investicionog i ekonomskog plana.\nDomaćin samita je premijer Slovenije Janez Janša, a skupu će predsedavati predsednik Evropskog saveta Šarl Mišel, koji će, zajedno s predsednicom Evropske komisije Ursulom fon der Lajen, predstavljati EU.\nSkupu će prisustvovati lideri svih zemalja članica EU i Zapadnog Balkana – Albanije, BiH, Crne Gore, Severne Makedonije, Srbije i Kosova, čije je učešće najavljeno pod zvezdicom.\nPredsednik EK Mišel će večeras u Sloveniji biti domaćin liderima država članica EU na neformalnoj večeri.\nSamit će biti održan kroz dve odvojene sesije, na prvoj će učestvovati lideri država članica EU, a na drugoj će im se pridružiti i lideri zemalja Zapadnog Balkana.\nU fokusu skupa biće reafirmacija evropske perspektive Zapadnog Balkana, koja je, kako ističu u Evropskoj komisiji, od obostranog strateškog interesa i ostaje zajednički strateški izbor.\nTu poruku je, kao odgovor na sve izraženijie kritike i skepticizam u regionu prema strategiji proširenja EU, tokom prošlonedeljne posete Zapadnom Balkanu, prenela i predsednica Evropske komisije Ursula fon der Lajen ponavljajući svoju podršku zemljama Zapadnog Balkana da se pridruže Uniji.\nTakođe, neposredno uoči sastanka evropskih lidera na kojem će se razgovarati o proširenju Unije, Slovenija, koja trenutno predsedava Savetu EU i koja je domaćin skupa, iznela je ideju o priključenju zemalja Zapadnog Balkana, uključujući Srbiju i Bosnu i Hercegovinu do kraja decenije.\nTaj predlog je iznet na sastanku ambasadora u Briselu i navodno je iznenadio ostale zemlje članice, dok su ga neke opisale kao potpuno nerealan, s obzirom na ekonomske i političke izazove u regionu.\nNa Samitu u Sloveniji biće razmatrano i unapređenje saradnje u cilju društveno-ekonomskog oporavka regiona od posledica pandemije kovida-19, kao i sprovođenje Ekonomskog i investicionog plana (EIP), vrednog 30 milijardi evra, kojim će EU u narednih sedam godina pružiti finansijsku pomoć regionu.\nTakođe, EU će obezbediti i bespovratna sredstva u iznosu od devet milijardi evra kroz 10 ključnih investicionih projekata.\nTeme skupa biće i intenziviranje regionalne saradnje, kao i potencijali za dalju saradnju u politickim i bezbednosnim pitanjima od zajedničkog interesa.\nNa plenarnoj sednici liderima EU pridružiće se predstavnici Evropske investicione banke, Evropske banke za obnovu i razvoj, Svetske banke i Saveta za regionalnu saradnju.\nOčekuje se da države članice, uz pristanak zemalja Zapadnog Balkana, na kraju samita usvoje deklaraciju, a dogovor o većini tačaka je postignut dok se rasprava, prema saznanjima Tanjuga u Briselu, još vodi oko toga na koji način će se definisati “evropska perspektiva regiona”.\nSamit je deo strateškog angažmana EU sa Zapadnim Balkanom, u skladu sa Strateškom agendom 2019-2024, a prethodili su mu Samit EU-Zapadni Balkan 2018. u Sofiji i samit EU-Zapadni Balkan 2020. u Zagrebu, koji je održan u onlajn formatu.


Na Okruglom stolu biće reči i o proceni uticaja na životnu sredinu i stratešoj proceni uticaja na životnu sredinu kao i mogućim alatima za zaštitu javnog interesa ( izgradnja mini hidroelektrana, iskop uglja…).\nOkrugli sto „(Ne) korišćena prava građana i građanki u oblasti zaštite životne sredine u Republici Srbiji“ organizuje Udruženje „UNEKOOP“ u saradnji sa Udruženjem Centar za ekologiju i održivi razvoj (CEKOR) u okviru projekta „CO-SEED: Civil society acts for environmentally sound socio-economic development“ i Arhus centar Kragujevac u okviru projekta „Podržimo građane i građanke u zaštiti njihovih prava u oblasti zaštite životne sredine u Republici Srbiji“.\n1. Agenda: Okrugli sto „(Ne) korišćena prava građana i građanki u oblasti zaštite životne sredine u Republici Srbiji“\n2. Liflet. pdf: Podržimo građane i građanke u zaštiti njihovih prava u oblasti ZŽS u RS\nDogađaj organizuje udruženje UNEKOP u saradnji sa;\nUdruženjem CEKOR u okviru projekta "CO-SEED: Civil society acts for environmentally sound socio-economic development" i Arhus centar Kragujevac u okviru projekta "Podržimo građane i građanke u zaštiti njihovih prava u oblasti zaštite životne sredine u Republici Srbiji"


Vuk Hamović želi da kupi EPCrneGore\nTema: Vuk Hamović želi da kupi EPCrneGore\n14 Jan 2009. 14:45\nVuk Hamović želi da kupi EPCG\nPredsjednik kompanije za trgovinu strujom EFT Vuk Hamović najavio je da će na predstojećem tenderu za dokapitalizaciju i kupovinu 22 odsto akcija Elektroprivrede Crne Gore poslati ponudu u konzorcijumu s jednom od zapadno-evropskih energetskih kompanija.\nHamović, međutim, nije želio da otkriva ime poslovnog partnera, jer su u toku razgovori oko tog posla, ali je dodao da EFT u budućnosti želi punu vlasničku kontrolu nad Elektroprivredom Crne Gore,prenio je Javni servis RTCG.\nKako su prenijeli podgorički mediji, Hamović je rekao da je taj konzorcijum zainteresovan za kupovinu većinskog dijela, iako je u ponudi manjinski paket akcija.\nOn je naveo da očekuje da će investitor koji pobijedi na tenderu imati pred sobom jasan put kako u perspektivi može doći do većinskog vlasništva. =================\nRe: Vuk Hamović želi da kupi EPCrneGore\nhamović je energo-tajkun koji posluje samo po zemljama Balkana gde je i pogodno tlo za razne špekulativne radnje.S obzirom da je C.Gora sada samostalna zemlja mora i tamo da ima svoj uticaj.Ne znam da li je još uvek u kombinaciji sa V.Lazarevićem koga baš Crnogorci ne vole.


Boban Stanković licenciran za niški klub košarke u kolicima - JUGPRESS\nBoban Stanković licenciran za niški klub košarke u kolicima\nVeć izvesno vreme KKK “Nais” sarađuje sa našim reprezentativcem Bobanom Stankovićem.\nOn je prošlog meseca igrao dve prijateljske utakmice u dresu KKK “Nais”, u Sofiji protiv BKHU “Levski i Kruševcu protiv matičnog KKK “Singidunum”. Pored igranja utakmica, Boban Stanković je pomagao u trenažnim aktivnostima KKK „Nais“ i značajno pomogao članovima stručnog štaba i igračima KKK “Nais” da napreduju.\nTrenutno je Boban Stanković, formalno bez kluba, čeka angažman. Da bi ostao u takmičarskom ritmu, a i da bi se podigao kvalitet Prve lige Srbije, obavljeni su razgovori sa Bobanom Stankovićem i predsednikom njegovog matičnog kluba KKK “Singidunum”, Željkom Ćirkovićem, u kojima je zaključeno da nema prepreka za angažovanje i licenciranje Bobana Stankovića za KKK “Nais” do kraja sezone. Konačnu dozvolu za licenciranje Bobana Stankovića za KKK „Nais“ doneo je koncenzusom Kolegijum PLS – skup čelnika svih klubova PLS-a i Saveza košarkaša u kolicima Srbije.\n„Zahvaljujem se predstavnicima Kolegijuma PLS-a i rukovodstvu SKKS-a na dozvoli da Boban Stanković do pronalaska angažmana u inostranstvu nastupa za KKK „Nais“. On čini igrače na terenu i van terena boljim. Kao jedan od naših najboljih i najuspešnijih igrača ne samo sada, već u istoriji naše košarke u kolicima, podići će i kvalitet PLS-a. Velika nam je čast i privilegija imati ga u klubu i u prvenstvu Srbije“, rekao je Marko Aleksandrović, predsednik KKK „Nais“.\nInače, Boban Stanković aktivno koristi pauzu između dva angažmana. Prošle jeseni je upisao trenersku školu na Fakultetu sporta i fizičkog vaspitanja Univerziteta u Nišu – smer košarka, pa je, pored saradnje sa KKK „Nais“, to još jedan razlog njegovog češćeg boravka u Nišu.\nBoban Stanković (1980) je imao 13 godina, tokom večernje šetnje u njegovom rodnom selu Straža kod Gnjilana, iz mraka je pucano na njegovog brata i njega. Brat je ostao, srećom, nepovređen, a Boban Stanković je zadobio četiri prostrelne rane u predelu kičme. Kao osoba sa paraplegijom, za kretanje je morao da koristi kolica. Deo rehabilitacije je proveo u Beogradu („Dr Miroslav Zotović“ u Beogradu) i Čikagu (Schwab Rehabilitation Hospital). Srednju školu specijalizovanu za školovanje učenika sa teš koćama u kretanju Pravno brotehnički smer sv. Nikola Zabjelo je završio u Podgorici. Boravio je u Centru za rehabilitaciju i profesionalno ospsobljavanje „Sv. Nikola“ u Podgorici, gde je završio školovanje za na pravno-birotehničkom smeru.\nBavio se mnogim sportovima, atletika, plivanje, džet-ski, ali je najuspešniji u košarci u kolicima. Igrao je za klubove u Beogradu,Bijeljini, Banja Luci, Solunu, Atini, osvojeno dva puta prvenstvo Grčke, nacionalni kup i individualna nagrada za najboljeg igrača Grčke.


Komić iz ministarske u direktorsku fotelju, i Mirjanić ide iz Vlade – Zvornik Danas\nNaslovna/naslovna/Komić iz ministarske u direktorsku fotelju, i Mirjanić ide iz Vlade\nKomić iz ministarske u direktorsku fotelju, i Mirjanić ide iz Vlade\nJasmin Komić, ministar nauke i tehnologije RS, preuzeće funkciju direktora Republičkog zavoda za statistiku, a njegovo ministarsko mjesto zasješće Alen Šeranić, koji je trenutno šef Odsjeka za međunarodne odnose i evropske integracije u Ministarstvu zdravlja i socijalne zaštite, saznaju “Nezavisne“.\nKomić će na tom mjestu zamijeniti Radmilu Čičković, koja je imenovana za generalnog direktora “Elektroprivrede” nakon ostavke kompletnog rukovodstva tog energetskog giganta.\nNovinari Nezavisnih su pokušali stupiti u kontakt sa Šeranićem, ali je putem poruke samo kratko poručio da je na odmoru i da nema komentar.\nIz nekoliko izvora je potvrđeno da će i Stevo Mirjanić ostati bez funkcije ministra poljoprivrede te da je odluka o tome donesena u subotu na užem sastanku zvaničnika Republike Srpske.\n“Mirjanić je u toku svog mandata nekoliko puta izrazio želju da napusti funkciju, ali na insistiranje kolega iz Vlade, predsjednika RS i još nekih ljudi ipak je ostao. O njegovoj smjeni pričalo se u subotu na sastanku najužeg rukovodstva RS, gdje je i on prisustvovao, ali konačna odluka biće vjerovatno objavljena u četvrtak”, ispričao je izvor “Nezavisnih”, dodajući da se spekuliše o smjeni još jednog ministra, ali da konačna odluka o tome još nije donesena.\nU Vladi Republike Srpske nisu željeli govoriti na ovu temu, samo su kratko rekli da će mediji i javnost biti blagovremeno obaviješteni.\nNi ministri nisu bili rječitiji, tvrdeći da o smjenama u Vladi RS i kadrovskim promjenama nemaju informaciju, ali, kako reče jedan od njih:\n“Gdje ima dima, tu i vatra gori.”\nNa vijest o prvim kadrovskim promjenama u ovom sazivu Vlade Republike Srpske mnogi su pomislili da će to biti Dragan Lukač, ministar unutrašnjih poslova RS, i to zbog situacije koja je nastala u vezi sa smrću Davida Dragičevića. Međutim, vladajući su, iako je bilo riječi i o tome, odlučili da Lukač na toj funkciji ostane do kraja mandata.\n“Mirjanić će Vladu RS vjerovatno napustiti uz obrazloženje da je to na lični zahtjev i zbog zdravstvenih problema”, ispričao je izvor “Nezavisnih”, dodajući da bi svaki drugi razlog za smjenu bio upitan.\nInače, izvori iz Vlade RS kažu da je situacija u poljoprivredi i s podsticajima mnogo bolja nego što je to bilo prethodnih godina, kada se kasnilo i kada nije bilo novca za isplate poljoprivrednicima.\nMirjanić je još krajem januara 2016. godine prvim ljudima vlasti u Republici Srpskoj saopštio da odlazi uz obrazloženje da se ne može opravdati poljoprivrednicima zbog duga od preko 30 miliona KM iz prethodne godine.\nDodik: Cvijanovićeva ima moju podršku, ništa od rekonstrukcije Vlade\nČergari iz Francuske došli po novac za prodatu kćerku pa napadnuti u centru Banjaluke\nI ove godine na gradskoj plaži „Kampomanija“


CBCG uvela moratorijum u Atlas i IBM banci | Ekonomist\nNa predlog privremenih upravnika u Atlas i IBM banci, Centralna banka Crne Gore, danas je izdala nalog za privremenu obustavu plaćanja obaveza (moratorijum) ovih banaka, na period od 45 dana.\n– U skladu sa Zakonom o bankama, od privremene obustave plaćanja obaveza su izuzete obaveze plaćanja po osnovu potraživanja koja se odnose na zarade i druga lična primanja (plate, penzije, socijalna davanja …) povjerilaca banaka, naknade štete nastale po život i zdravlje i tekućih troškova koji su neophodni za redovno funkcionisanje banaka. Iako je Zakonom o bankama propisana mogućnost da moratorijum traje do 90 dana, odlučeno je da se ova mjera uvede na rok od 45 dana, kako bi se maksimalno skratilo vrijeme u kome će prava deponenata i drugih povjerilaca biti ograničena – pojašnjeno je iz Centralne banke.\nKako navode u ovom roku, privremeni upravnici su u obavezi da preduzmu obimne aktivnosti koje su neophodne za nastavak poslovanja banaka i zaštitu njihove imovine, kao i da naprave izvještaje o finansijskom stanju i uslovima poslovanja banaka i predloge za rješavanje stanja u bankama.\n– Imajući u vidu da je ovo mjera ograničenog roka trajanja, usmjerena na očuvanje imovine banaka, odnosno zaštitu deponenata, nadamo se da će deponenti i drugi povjerioci Atlas i IBM banke imati razumijevanje za preduzete aktivnosti – zaključuju u CBCG-u.\nCBCG je prošle sedmice uvela privremene uprave u Atlas i IBM banci.


Izložba "Riznica Srpske pravoslavne crkve" u kikindskom Kulturnom centru - TVRUBIN\nLena Kovačević oduševila Kikinđane\nKurs mađarskog jezika za početnike u biblioteci\nKineskom medicinom protiv stresa\nUzgajivači svinja pridržavaju se biosigurnosnih mera\nLokalni fudbalski derbi “Kozara” dočekuje “Kikindu 1909”\nOpšta bolnica dobila novo vozilo\nDo 29. decembra licence za vozače, bez obuke i dodatnih troškova\nPovodom obeležavanja 250 godina od početka izgradnje Hrama Svetog Nikole u Kikindi i Slave grada, u galerijskom prostoru Kulturnog centra je otvorena izložba „Riznica Srpske pravoslavne crkve u Kikindi“.\nPredmeti koji su izloženi prikupljeni su vremenom, uglavnom kao poklon vernika i datiraju iz XIX i prve polovine XX veka.\nIzložba, „Riznica Srpske pravoslavne crkve u Kikindi“ koja je sinoć svečano otvorena u potpuno obnovljenom galerijskom prostoru Kulturnog centra, predstavlja deo kulturno istorijske baštine, prikupljene tokom vekova postojanja crkve u Kikindi i hrama Svetog Nikole zaštitnika našeg grada, rekao je protonamesnik Nikola Mišković i dodao:\n-Hristove reči iz Matejevog jevanđelja su “Sagradiću sebi crkvu i vrata pakla neće nadvladati”. To su reči veoma bitne nama Kikinđanima, koji slavimo 250 godina od kada je podignut prelepi hram, kog imamo na našem trgu. Doneli smo odluku, Crkvena opština i grad Kikinda, da jedan mali deo iz naše riznice vrednih ikona, slika koje nam znače i raznih predmeta izložimo, da mogu svi naši sugrađani da vide u nekom drugačijem ambijentu.\nIzložbu je otvorila predsednica Skupštine grada Stanislava Hrnjak, koja je iskoristila priliku i da se zahvali svim sugrađanima koji su ispoštovali slavu grada, kao i izložbu , koja je prvi put postavljena izvan hrama:\n-Ova izložba ima svoju posebnu težinu, jer opisuje jedno vreme naših predaka, vere i duha za koji mislim da ćemo mi tek živeti, tek osvetiti. Mi smo nekako u ulozi ljudi na mestima donosioca odluka i vrlo nam je važno da, kako mi odgovaramo na potrebe sugrađan, tako i crkva bude ta koja će širom otvoriti vrata, uvek što većem broju ljudi. Bogosluženje, vera i onaj mir koji čovek oseti u hramu Svetog Nikole, je jedan jedini uslov da čovek, ako ima nešto što ga muči baš tamo oseti olakšanje.\nPored umetničkih predmeta koji su izloženi, posebno mesto zauzimaju knjige ispovedanih, umrlih i knjige računa kao svedoci posebne uloge crkve u vremenu kada je život funkcionisao drugačije.\nSrpska pravoslavna crkva u Kikindi predstavlja samu srž srpskog nacionalnog bića u Kikindi.\nTokom gotovo tri veka postojanja crkva je bila jedina institucija koja je uvek bila tu, kao neprekidna misao srpstva kroz vekove. Izložba „Riznica Srpske pravoslavne crkve“ će btti otvorena do 4. juna.\nmaj 23, 2019 Vesna Bojic\n← Kikindska glina kao izazov za studente iz Srbije, Hrvatske, Mađarske i Meksika Talentovani “Đurini maturanti” →


Neradni dani kompanije JYSK povodom međunarodnog dana porodice - Retail Serbia Forum - Retail Serbia\n2 godina 8 meseci pre\t#1874 od Zarko\nNeradni dani kompanije JYSK povodom međunarodnog dana porodice je kreirao Zarko\nSvi zaposleni danskog maloprodajnog lanca JYSK povodom međunarodnog dana porodice, imaće 12. i 19. maja. slobodne dane. Zaposleni će tako sa članovima svojih porodica i kolegama na navedene datume biti u prilici da uživaju na organizovanom JYSK druženju i zajedničkom ručku.\nProdavnice ovog danskog trgovačkog lanca za opremanje kuće biće tako zatvorene u nedelju navedenih datuma.\nSvi zaposleni njih 283, iz svih prodavnica u Srbiji dobiće dva slobodna dana kako bi se odmorili i učestvovali na ovom tradicionalnom druženju koje JYSK organizuje svake godine. JYSK kontinuirano ulaže u razvoj i nagrađivanje svojih zaposlenih, a ovim druženjem im zahvaljuje i nagrađuje za značajan doprinos kompaniji.\nJYSK ovim putem obaveštava svoje kupce da željenu kupovinu obave putem JYSK web shopa.


Zbog sumnje da je u Londonu organizovao pljačku kuće Tamare Eklston, ćerke bivšeg vlasnika Formule jedan Barnija Eklstona, u Rimu je u petak uhapšen Jugoslav Jovanović (23), poreklom iz Srbije. Italijanski list „Korijere dela sera” prenosi da je Jovanović koristio lažna dokumenta i da je bio na čelu bande koja je 13. decembra prošle godine ušla u kuću u najluksuznijoj četvrti Londona i odnela iz sefa nakit i satove u vrednosti od 60 miliona evra, dok su vlasnici bili na odmoru u Laponiji. Navodi se da je Jovanović bio „mozak operacije” i da su njegovi saučesnici Danijel Vuković iz Hrvatske, Marija Mestar iz Rumunije i njen sin Emil Sevastru, kao i italijanski državljani Alesandro Malteze i Alesandro Donati. Pljačka je izvršena tako što su trojica muškaraca ušla u kuću kroz prozor\n21.09.2020 u 12:21\nNa sudu zbog krađe violine iz 1800. godine\nU Osnovnom sudu u Bečeju sutra bi trebalo da počne suđenje P. J. (43) iz Stare Pazove i N.S. (51) iz Temerina povodom optužbi da su prošle godine ukrali skupocenu violinu iz 1800. godine, muzičkom umetniku Lajku Feliksu. Violina marke Domenico Montano, ukradena 1. novembra 2019. godine u Bačkom Petrovom Selu, pronađena je neoštećena mesec i po dana kasnije u Novim Banovcima i tim povodom su uhapšeni osumnjičeni. Optuženi su do sada negirali učešće u krađi instrumenta. Skupoceni instrument iz 1800. godine ukraden je 1. novembra oko podneva iz muzičarevog automobila dok je sa suprugom bio na groblju. On je posle izjavio da violinu svuda nosi sa sobom, ali da nije hteo da je unosi na groblje, pa je ostavio u koferu na zadnjem sedištu u kolima, prenosi Tanjug. Kada se vratio,\n07.09.2020 u 22:11\nDevojka iz Aleksinca uhapšena zbog krađa u Sokobanji\nPolicija u Sokobanji uhapsila je S.M. (1999) iz Aleksinca, koja se sumnjiči da je u četiri navrata od 1. avgusta do 4. septembra, ukrala oko 36.000 dinara i više kutija prehrambenih proizvoda. Kako se u saopštenju Ministarstva unutrašnjih poslova navodi, ona je u jednom butiku u Sokobanji ukrala novčanik sa oko 20.000 dinara, a iz drugog oko 5.000 dinara. Policija je tereti i za krađu oko 11.000 dinara iz kutije sa prilozima u crkvi u Sokobanji, kao i da je iz jedne prodavnice ukrala više kutija prehrambenih proizvoda. Njoj je određeno zadržavanje do 48 sati i uz krivičnu prijavu biće privedena osnovnom javnom tužiocu u Aleksincu, prenosi Beta.\n31.08.2020 u 10:36\nSlika holandskog slikara Fransa Halsa ukradena je pre nekoliko dana iz malog muzeja u gradiću nedaleko od Utrehta, saopštila je policija, a prenose svetske agencije. Delo „Dva dečaka koji se smeju” iz 1626. godine nestalo je nešto pre zore iz Muzeja Hofje van Arden, koji je zatvoren za javnost zbog pandemije virusa korona, dodaje se u saopštenju. Kako se navodi, policija je odgovorila kada se oglasio alarm koji su pokrenuli lopovi izlazeći na zadnja vrata, prenosi Rojters. Ovo je, inače, treći put da je ova slika ukradena – prvi put to se desilo, kako podseća Bi-Bi-Si, 1988, kada je ona nestala zajedno sa ješ jednim delom, da bi oba bila pronađena nakon tri godine, dok se druga krađa dogodila 2011. i tada je ovaj vredan rad vraćen u muzej nakon šest meseci.


Bačevac: klinički centar - istorijska vijest - Kazaljka\nNaslovna/Društvo/Bačevac: klinički centar – istorijska vijest\nkazaljka Send an email 08.12.2020.\nNOVI PAZAR – Narodni poslanik iz redova SDP Muamer Bačevac izrazio je zadovoljstvo obećanjem minista finansija Siniše Malog da je u republičkom budžetu predviđeno 2.100.000.000 (dvije milarde i sto miliona dinara) za izgradnju kliničkog centra u Novom Pazaru.\n“To je za nas velika, istorijska vijest. Drago mi je što je budžetom planirano ono što nam je ranije i obećao predsjednik Srbije Aleksandar Vučić. To je važno i za Novi Pazar, za sve sandžačke opštine, ali i za ovaj dio Srbije”, rekao je Bačevac agenciji FoNet.\n“Najveći dobitnici ove investicije biće građani, pacijenti, ali to znači i veći broj radnih mjesta kao i više specijalizacija za mlade doktore koji u velikom broju treba da se usavršavaju u svim granama medicine”, zaključio je Muamer Bačevac koji je specijalista interventne kardiologije.\nFilm "Život i rad Huseina Derdemeza" Elme Halilović\nJa, Aleksandra Jovanović\nNovi Pazar: Održana manifestacija “Dani Resulullaha”


Stigla pomoć porodici Živković iz Zaječara koja je u požaru izgubila krov nad glavom -PRIKUPLJANJE POMOĆI SE NASTAVLJA | Radio Magnum 103 MHz\nHome / Ritam grada / Stigla pomoć porodici Živković iz Zaječara koja je u požaru izgubila krov nad glavom -PRIKUPLJANJE POMOĆI SE NASTAVLJA\nStigla pomoć porodici Živković iz Zaječara koja je u požaru izgubila krov nad glavom -PRIKUPLJANJE POMOĆI SE NASTAVLJA\nPorodici Živković iz Zaječara, koja je pre mesec dana u požaru izgubila krov nad glavom, danas je uručena pomoć zaječarskog Crvenog krsta, koji je nakon višenedeljnje akcije prikupljanja novca, uspeo da sakupi 39. 500 dinara. Zahvaljujući humanim Zaječarcima koji su se odazvali apelu Crvenog krsta, ali i komšijama porodice Živković, zahvaljujući kojima je prikupljeno oko 2.000 evra, danas ova šestočlana porodica ponovo ima krov nad glavom.\nNakon mesec dana od izbijanja požara, u kući porodice Živković u Zaječaru, situacija je nešto drugačija. Zahvaljujući humanim ljudima, prikupljen je novac za sanaciju krova i popravku dimnjaka, pa su prvi ali i najvažniji radovi završeni. Ipak, prema rečima, Miodraga Živkovića, u kući se još uvek ne može živeti, vlage je na sve strane a potrebno je kupiti nameštaj i sve ono što je pogorelo u požaru.\n„Pre mesec dana našu porodicu je snašao taj nemili događaj kada smo u požaru izgubili deo kuće. Zahvaljujući rođacima, komšijama, prijateljima i svim ljudima dobre volje uspeli smo da napravimo novi krov, da saniramo taj deo kako ne bi sve propalo, bar taj prvi sprat da spasimo. Nadamo se da ćemo uz pomoć još nekih donacija, uspeti da sredimo kuću kako bi u njoj mogli da živimo. Zahvaljujem se Crvenom krstu i svima koji su pomogli, komsije su danonoćno bile uz nas i prikupljeno je oko 2 hiljade evra, neizmerno hvala svima. U celoj kući je vlaga, na tom spratu su goli zidovi, tek na proleće možemo da živimo u njoj. Za sada se snalazimo kako umemo i znamo, moja supruga je 20-ak dana kod brata, ja sam kod sestre, sin, snaja i deca u stanovima kod prijatelja“, rekao je Živković.\nZaječarski Crveni krst je nakon višenedeljne akcije prikupljanja novčanih sredstava, zahvaljujujući humanim Zaječarcima, uspeo da sakupi 39.500 dinara i pomogne u kupovini materijala koji je bio neophodan za sanaciju dela štete.\n„Krenuli smo u akciju prikupljanja sredstava nekoliko dana nakon požara, akcija je završena prošle nedelje, prikupili smo 39.500 dinara i ja bih se ovim putem zahvalio svim Zaječarcima koji su donirali novac a sa tim novcem smo kupili materijal koji je neophodan za renoviranje dimnjaka. Ovo nije kraj akcije jer je mnogo toga potrebno da bi kuća bila funkcionalna, tako da svi ljudi koji žele da pomognu mogu da se jave Crvenom ksrtu a mi ćemo ih dalje uputiti ka porodici Živković ili ćemo da kupimo materijal koji je u tom trenutku neophodan“, istakao je Vladan Marković, sekretar Crvenog krsta u Zaječaru.\nKako bi porodica Živković mogla da se vrati u svoj dom, neophodno je uraditi još puno toga. Zbog nedostatka materijalnih sredstava, i u narednom periodu će biti nastavljena akcija prikupljanja novca za porodicu Živković. Svi koji žele da pomognu mogu da uplate sredstva na namenski žiro račun Crvenog krsta: 275-10228074467-41 a svoj novčani prilog građani mogu predati i blagajni Crvenog krsta Zaječar.


Ana Bebić izvela dečka Filipa u kafanu! - Muzika - Region - Vesti - Svet Plus\nAna Bebić izvela dečka Filipa u kafanu!\nNakon nesuglasica koje su imali, pevačica Ana Bebić i kompozitor Filip Miletić odlučili su da izađu i proslave pomirenje.\n13:04 22. OKT 2012.\nNaime, lepa Hrvatica je svog dečka izvela na otvaranje jedne kafane, gde su pored poznatog para u opuštenoj atmosferi uživali i bračni par Jovana Pajić i Aleksandar Cvetković, Milena Vučić i Nikola Burovac, kao i mnogi drugi.\nProteklog vikenda mnoge domaće zvezde su se provodile po najposećenijim mestima Beograda, a manje je bilo onih koji su radili. U spomenutoj kafani je bila prava najezda domaćih javnih ličnosti, a da li je to mesto na kojem se mire zaljubljeni saznaćemo kada tamo odu Seve i Milan.\ndanijela jankovana bebicana bebićfilip mileticfilip miletić


NOVAC OD IGARA NA SREĆU ULAŽE SE U MATIČNE KNJIGE | Novi Sad\nPočetna stranica › NOVAC OD IGARA NA SREĆU ULAŽE SE U MATIČNE KNJIGE\nNOVAC OD IGARA NA SREĆU ULAŽE SE U MATIČNE KNJIGE\nDržavni sekretar u Ministarstvu za ljudska i manjinska prava, državnu upravu i lokalnu samoupravu Duško Radaković uručio je gradonačelniku Novog Sada Igoru Pavličiću rešenje o raspodeli sredstava od prihoda ostvarenih od igara na sreću. Resorno ministarstvo odobrilo je Novom Sadu 1.200.000,00 dinara za realizaciju projekta „Elektronska obrada i skladištenje podataka i čuvanje drugog primerka matičnih knjiga na srpskom jeziku i jezicima nacionalnih manjina u Gradu Novom Sadu“.\n- Meni je veliko zadovoljstvo što ćemo zahvaljujući sredstvima od prihoda ostvarenih od igara na sreću, koje nam je odobrilo Ministarstvo, uspeti da realizujemo važan posao obrade i skladištenja podataka, odnosno čuvanja drugog primerka matičnih knjiga u elektronskom obliku. Novi Sad je multikulturalna sredina i nastojimo da negujemo sve osobenosti nacionalnih zajednica koje ovde žive, pa ćemo tako obezbediti da svi podaci budu uneti i na jezicima ovog područja – naglasio je gradonačelnik Pavličić.\nDržavni sekretar resornog ministarstva Duško Radaković izrazio je očekivanje da će realizacija ovog projekta doprineti nastojanjima da građani u budućnosti lakše dođu do neophodnih dokumenata koje izdaju državni organi. Na tom putu Novi Sad je učinio dosta, prema oceni Milene Popović Subić, koja je naglasila da su sve mesne zajednice u gradu već umrežene. Ona je istakla da će za potrebe ovog projekta biti angažovani dodatna radna snaga, odnosno ljudi koji će raditi na unosu podataka, i izrazila očekivanje da će posao biti završen za nekoliko meseci.\nČlanom 7 Zakona o matičnim knjigama („Sl.glasnik SRS“,br.15/90 i „Sl.glasnik RS“,57/2003) propisano je da se matične knjige vode u dva primerka. Drugi primerak matične knjige je prepis prvog primerka – izvornika matične knjige i vodi se primenom elektronskih sredstava za obradu i skladištenje podataka po jedinstvenoj metodologiji. Ovim zakonom takođe je propisano da se lično ime deteta, roditelja, supružnika i umrlog upisuje u matičnu knjigu na srpskom jeziku, ćirilićnim pismom, a pripadnici nacionalne manjine imaju pravo na upis ličnog imena prema jeziku i pravopisu pripadnika nacionalne manjine. Elektronska obrada i skladištenje podataka i čuvanje drugog primerka matičnih knjiga u matičnom području Novi Sad zahteva dodatno angažovanje ljudskih resursa koji moraju znati pismo i jezik nacionalnih manjina.


Pet ruskih veslača suspendovano sa Olimpijade - 26.07.2016, Sputnik Srbija\nPet ruskih veslača suspendovano sa Olimpijade\nPetorici ruskih veslača-kanuista zabranjeno je da učestvuju na Olimpijskim igrama 2016. u Rio de Žaneiru nakon objavljivanja dodatnih detalja iz Maklarenovog... 26.07.2016, Sputnik Srbija\nBiće MOK nije zabranio a niko od Rusa neće biti na olimpijadi.\n© Sputnik / Vladimir Presnya / Uđi u foto-galerijuVeslač Aleksandar Djačenko\nPetorici ruskih veslača-kanuista zabranjeno je da učestvuju na Olimpijskim igrama 2016. u Rio de Žaneiru nakon objavljivanja dodatnih detalja iz Maklarenovog izveštaja, saopštila je Međunarodna kanu federacija.\nU izjavi koju je objavila, Federacija navodi da je preduzela „brzu akciju da pet ruskih veslača izbaci sa Olimpijskih igara nakon objavljivanja dodatnih informacija u kojima su nazvani oni koji su obuhvaćeni Maklarenovim izveštajem“.\nPetoro sportista koji podležu suspenziji dok traje istraga su Jelena Anjušina, Natalija Podolska, Aleksandar Djačenko, Andrej Krajtor i Aleksej Korovaškov, navodi Federacija.\nIako oni „više neće imati pravo da se takmiče“, Federacija je odlučila da zabranu ne proširuje na čitavu federaciju, piše u saopštenju.\n26 Jul 2016, 15:16


BAJKA, Dobrica Ćosić\n(215) Filozofija i sociologija\n(135) Domaći pisci\n(174) Strani pisci\n(188) Antikvarne knjige\n(9) Romani i priče za decu\nSrpska književnost : Romani\nAutor: Dobrica Ćosić\nBAJKA, Dobrica Ćosić , BIGZ 1984 , Roman o traganju za budućim vremenom.\nFantastičan antiutopijski roman Bajka, smešten u eru totalitarizma gde su slobode ukinute i sve vrednosti urušene, najavljuje autorovo tragično osećanje istorije i sopstvene epohe. Junak ove nimalo bajkovite priče u alegorijskim slikama destrukcije, apsurda i dezintegracije ljudskog društva vidi pretnju opštem i nacionalnom napretku: nastalo je Antivreme, opšti haos, groteskni svetski poredak bez budućnosti. U ugovoru sa junakom, podvodni moravski đavo Anđama ustupiće Ćosićevom junaku besmrtnost i moć saznanja „onoga što niko nikad nije saznao“ u zamenu za sudbinu smrtnika, kako bi proverio da li ovde, u stvarnom svetu, Bog još uvek postoji.\n„Bajka se,kako vreme odmiče, otkriva kao jedno od ključnih i najboljih mesta celokupne Ćosićeve proze, začetnik distopijskog mišljenja u srpskoj književnosti, kojoj su se, nekoliko decenija kasnije pridružile Pekićeva 1999 i Basarina Ukleta zemlja. To je roman u kojem su ljudi, kao kod Orvela, samo brojevi bez ličnih osobina u kandžama Velikog brata.“ Marko Krstić\n„Bajku je kritika u dobroj meri prećutala, čemu je kumovala činjenica da je u godinama posle njegovog objavljivanja Ćosić predstavljao nepodobnu ličnost. S druge strane, veliki uspeh koji je, u vreme umerenog popuštanja ideoloških stega, doživeo njegov roman Vreme smrti, bacio je u senku ne samo Bajku, nego i ostala Ćosićeva dela.“ Vladimir Kecmanović\n„Odlična alegorijska antiutopija, knjiga sasvim drukčija od bilo čega što će napisati i pre i posle, reklo bi se slabo pročitana do dan-danas.“ Teofil Pančić\ntvrd povez, format 14 x 20,5 cm , ćirilica, 407 strana


pink.rs | ZAVRŠEN SAMIT u Sarajevu, Vučić: Pribojavam se sukoba posle sastanka, Han: EU će podržati integraciju regiona\nU Sarajevu je završen sastanak premijera zemalja Zapadnog Balkana, u sklopu priprema za predstojeći, četvrti samit Berlinskog procesa, planiran za juli u Trstu. Sastanku prisustvuje i predsednik Vlade Srbije Aleksandar Vučić.\n14.55 - Svaki razgovor je blagotvoran i delotvoran, rekao je srpski premijer Aleksandar Vučić odgovrajući na pitanja brojnih bosanskih novinara koji su želeli da čuju njegovo mišljenje o aktuelnoj situaciji u regionu. Vučić je, izlazeći iz sale za pres konferencije, a nakon završetka samita premijera zemalja zapadnog Balkana, poručio: "Svaki razgovor je blagotvoran i delotvoran. Gde god imamo mir i stabilnost, to je nešto što je pohvalno. Da li će biti bolje, od nas zavisi".\n14. 45 - Komesar EU za proširenje Johanes Han pohvalio je ideju današnjeg samita. - Ovo je jedan simboličan čin da se po prvi put premijeri zemalja zapadnog Balkana okupljaju na području zapadnog Balkana, to je samo po sebi napredak. Građani vrlo često sumnjaju, problemi postoje, ali gledajući dugoročno, ovo je pokazatelj napretka - naveo je Han i saglasio se sa Zvizdićem da je fokus na ekonomskom razvoju celog regiona. Prema njegovim rečima, neki od premijera su govorili o mogućnosti uspostavljanja zajedničkog tržišta u regiji.- Bili smo konzervativni, ali već se vidi mogućnost novih 80.000 radnih mesta u regionu. Rekao sa m i u razgovoru sa premijerima i sada ću ponoviti: Uveravam vas u snažan doprinos koji smo spremni da pružimo u cilju intergacije regiona, kako bi sve zemlje postale članice EU. Evropsko veće je to na svojoj poslednjoj s0ednici potvrdilo - istakao je Han.\n14:30 -Nakon sastanka premijera šest zemalja regiona, počeća održava se press-konferencija na kojoj je najavljeno 80.000 novih radnih mesta u regionu.Konferenciju je otvorio Zvizdić i naglasio je važnost saradnje zemalja u regionu u procesu evropskih integracija. - Cilj Samita je da predstavimo oi dogovorimo zajedničke interese i ciljeve za naredni samit u Trstu - rekao je Zvizdić i dodao da su predstvljeni brojni kvalitetni modeli jedinstvenog tržišta za brži protok ljudi i kapitala, uklanjanje carinskih sistema, formiranje određenih udruženja i druge ideje koje bi pomogle.\n14:02 - Mediji u BiH javljaju da će se premijer Srbije Aleksandar Vučić sastati danas u 15.20 sati sa predsednikom RS Miloradom Dodikom u Istočnom Sarajevu. Susret Vučića i Dodika prvobitno nije bio planiran, ali je kako prenose mediji Dodik od Vučića tražio da se sastanu.\n13:09 - Učesnicima sastanka lidera zapadnog Balkana se, kako saznajemo, upravo obraća premijer Srbije Aleksandar Vučić.- Lepo što ćemo da izađemo sa još jednom deklaracijom, a čim se završi pribojavam se da će opet početi svađe i sukobi. Molim domaćine da ne nazivaju sve ovde prisutne državama, jer ni ja to ne radim. U pitanju je sentiment Srbije, i ovo ne govorim zbog kampanje - rekao je Vučić nakon što je Isa Mustafa predstavljen kao predstavnik države Kosovo, iako nigde nema zastave ni simbola Kosova.\n- Da sam ja u BiH govorio nešto nazivajući još nekoga zemljom, kao što se ovde govori o državi Kosovo, a mislim da ni Bosna nije priznala, a i da EU mora da ima neutralni status, vi biste svi napustili ovaj skup - rekao je Vučić. Vučić je rekao da on neće napuštati skup jer misli da je važno da se razgovara o stvarima koje će nas spajati, ali da hoće da ukaže na "različite sentimente" kad je Srbija u pitanju.\n- Sve može da se izgovori protiv Srbije, Srbija to mora da prećuti i to tako može dokle god hoće kako hoće. Ovo ne govorim zbog kampanje, jer se u kampanji nisam radovao ni na jedan način odbijanju tužbe za genocid BiH, niti bilo sta slično jer želim najbolje prijateljstvo s BiH i svima ovde prisutnima - rekao je Vučić. On je podsetio da je pre tri godine u Berlinu razgovarano o izgradnji auto- puta Niš -Priština- Drač.\n- Da li mi danas svi verujemo u EU perspektivu? Svi se nadamo, ali ne znam, znamo li ishod? Stalno se rokovi pomeraju. U Srbiji više datume niko ne pominje. Čini mi se da je tako i na mnogim drugim mestima na Zapadnom Blakanu. Voleo bih da je evropska perspektiva nešto jasnija. Podstićemo konkurenciju, veći stepen inovativnosti, povećan stepen trgovine među zemljama članica, povećanje proizvodnje i zaposlenosti...- rekao je Vučić.\n12: 46 - Evropski komesar za proširenje Johanes Han rekao je je da je ovo rijetka prilika da svih šest premijera regije sjedi zajedno, što je dobar signal, ali da bi i naredni korak trebao izgledati tako, te da ovaj sastanak mora donijeti više.\nOn je naveo da je situacija u regionu takva da nekoliko zemalja prolazi kroz tešku unutrašnju krizu, i da to treba riješavati, ali da se također vidi jako veliki napredak regije na putu ka EU.\nHan je naglasio da Brisel šalje janse i snažne signale prem regionu.\n- Mi razumemo stanje, vodile su se diskusije u Evropskom savetu o stanju na Balkanu. EU kao celina u potpunosti razume ozbiljnost situacije u regionu, kao i neke svoje interese da se promoviše sudbina ovih zemalja u EU. Federika Mogerini je prenela istu poruku pre dve sedmice u Sarajevu. U diskusijama koje su vođene se potvrdila evropska perspektiva ovog regiona - kazao je Han, dodajući da svi moraju zajedno da rade na unapređenju regiona.\n- Želim da kažem da je naša situacija takva da smo dobili vetar u leđa i sada tvrdimo i da moramo stalno da pratimo razvoj situacije i probijemo ove granice i iskoristimo taj pozitivni vetar. Sad upravo imamo jednu od prilika kada region treba iskoristiti taj trenutak gde ćemo imati pozitivne poruke ili ćemo jednostanvo zatvoriti ta vrata zbog nekih loših poruka, ne treba da se igramo s vatrom - naveo je Han.\nOn je zamolio premijere da pokažu liderstvo i da iskoriste priliku. - Želim da govorim o daljoj ekonomskoj integraciji regiona. To je prva tačka dnevnog reda - istakao je Han. On je dodao i da je potrebno insistirati na ekonomskoj integraciji regiona, jer jačanjem ekonomije raste vladavina prava, što utiče i na invesititore.\n12: 40 - Ministar za bezbednost Bosne i Hercegovine Dragan Mektić posetio je Operativni štab "SAMIT 2017" koji je formiran povodom održavanja sastanka premijera zapadnog Balkana. Mektić je rekao novinarima da se danas i juče iz Sarajeva šalje poruka da je BiH, nakon svih političkih kriza u zemlji i regionu, u stanju da se prikaže kao faktor stabilnosti.\n- Ovo je izuzetno značajan samit i prilika da se pokažemo kao civilizovana zemlja. Pri poseti Operativnom štabu uverio sam se da najbolje funkcionišu sve mere i radnje na osiguranju samita - rekao je ministar. U radu Operativnog štaba "SAMIT 2017", učestvuju predstavnici svih policijskih agencija u BiH, OSA-e, Oružanih snaga BiH i Službe za poslove sa strancima.\n12:20 - Predsedavajući Saveta ministara Bosne i Hercegovine Denis Zvizdić izjavio je danas da su stabilnost, mir i sigurnost na ovom prostoru ključni za politički, socijalni i ekonomski razvoj zemalja zapadnog Balkana, zbog čega premijeri naših država imaju odgovornost da zadrže naše zemlje na evropskom putu.\nZvizdić je naglasio da je činjenica da upravo taj proces predstavlja stabilnost, mir i sigurnost ovih prostora. Odgovorno možemo da kažemo da su svih šest zemalja zapadnog Balkana u procesu sprovođenja reformi i da se regionalna saradnja unapređuje u svim aspektima, rekao je Zvizdić, i pozvao čelnike EU da ostanu pri obećanju iz Soluna i sačuva evropsku zapadnobalkanske šestorke.\n-A mi kao premijeri imamo odgovornost da zadržimo naše zemlje na evropskom putu - rekao je Zvizdić. On je pozvao učesniske da predlože zajedničke projekte, a komesaru Evropske komisije za proširenje i politiku susedstva Johanesu Hanu posebno zahvalio kao, kako je rekao, osvedočenom prijatelju Balkana.\n11.30 - Premijeri zemalja zapadnog Balkana započeli sastanak u sklopu priprema za predstojeći, četvrti samit Berlinskog procesa. Konferencija je počela svečanim dolaskom premijera, koje je u Zgradi institucija BiH dočekao domaćin sastanka predsedavajući Saveta ministara BiH Denis Zvizdić. Prema protokolu, u 14 sati biće održana press-konferencija, na kojoj će govoriti ti Zvizdić, komesar Johanes Hahn i šef italinske diplomatije Anđelo Alfano.\n11. 02- Predsedavajući Veća ministara BiH Denis Zvizdić dočekuje goste Samita premijera zapadnog Balkana u Parlamentarnoj skupštini BiH\nNa Samit je stigao albanski premijer Edi Rama.\nDolazak Evropskog komesar za proširenje i politiku susedstva Johanes Han.\nDolazak premijer Crne Gore.\nNa Samit je stigao i italijanski ministar spoljnih poslova Anđelino Alfonso.\nPremijer Srbije stigao je na samit u Sarajevu.\n10.30 - U holu zgrade zajedničkih institucija BiH, gde je planiran doček premijera iz regiona i zajedničko fotografisanje oikupio se veliki broj novinara.\nPredsednik srpske vlade Aleksandar Vučić doputovao je sinoć u Sarajevo. Srpskog premijera je na aerodromu u Sarajevu dočekao ministar spoljnih poslova BiH Igor Crnadak.\nDomaćin sastanka je predsedavajući Saveta ministara BiH Denis Zvizdić, a prisustvovaće mu i evropski komesar za proširenje i susedstvo Johanes Han, kao i predstavnik Vlade Italije, naredne zemlje domaćina Samita zemalja Zapadnog Balkana. Zvizdić je uoči skupa za Tanjug potvrdio da će glavne teme biti regionalni projekti i povezivanje, i precizirao da će biti reči o transportnoj i energetskoj infrastrukturi.\n- Zajedno sa predstavnicima EU ići ćemo na jačanje regulatornog okvira i na formiranje jedinstvenog tržišta od prostora Zapadnog Balkana, kako bismo imali bolje kapacitete i ambijent za privlačenje stranih investicija - objasnio je "premijer" BiH .\nJedan od ključnih projekata koji će biti među glavnim temama je i autoput Niš - Priština, između ostalog i zbog izuzetne zainteresovanosti nemačke kancelarke Angele Merkel za taj projekat. Vučić je posle razgovora sa Merkel potvrdio da ga je kancelarka zamolila da prenese određene poruke Hanu, koje se, kako je rekao, tiču "razvoja različitih projekata o kojima smo pričali i sa BiH, i sa Prištinom i sa Albanijom...".\nNapeto na večeri u Sarajevu\nNa radnoj večeri koju je za premijere Zapadnog Balkana priredio predsedavajući Saveta ministara BiH Denis Zvizdić, Vučić nije propustio priliku da pita kosovskog premijera Isu Mustafu na kojim osnovama je Priština donela odluku o prisvajanju srpske imovine.\nDopala joj se, primetio je, njegova inicijativa za formiranje regionalne carinske unije. Merkel želi da Srbija aktivnije uđe u realizaciju autoputa Niš-Priština, a da komesar Han to dogovori u četvrtak u Sarajevu sa ostalim premijerima. Premijer Vučić je juče po dolasku u Sarejevo poručio da je važno da se razgovara, jer to smiruje tenzije u regionu, kao i da će se danas razgovarati o konkretnim stvarima, uz želju da se vidi što više konkretnih projekata.\nVučić je naveo da su za Srbiju važni izgradnja autoputeva oko čega postoje zajedničke ideje sa BiH i Crnom Gorom, ali i oko puta Niš-Priština-Drač, a dodao je i postoji spremnost da se razgovara o prugama koje su jeftinije.\nTo sve gradi jedan drugačiji politički okvir u kojem se više ne govori o sukobima, svađama, o problemima već se priča o budućnosti. Naša teza je stvaranje jedinstevnog tržišta, ideja sa kojom sam izašao je carinska unija, da vidimo koliko je moguće više postići ekonomske integracije čime bi bili privlačniji za sve investitore, kako sa zapada tako i istoka, a olakšaćemo međusobnu trgovinu, uveren je Vučić.\nPremijer Vučić je ranije najavio da će za sastanak u Sarajevu "kandidovati" i niz drugih tema, koje se tiču budućnosti u kojoj ne bi "smelo više da bude iznenađenja i neprijatnih stvari".\n- Umesto toga, treba da vidimo kako da budemo pokretačka mašina i snaga čitave Evrope, a ne problematična tačka - rekao je premijer kako vidi region i Berlinski proces.\nTo je inače prva poseta premijera Srbije Sarajevu, nakon što je Međunarodni sud pravde u Hagu odbacio zahtev dela Bošnjaka, koji je inicirao lider SDA Bakir Izetbegović, o reviziji presude tog suda po tužbi BiH protiv Srbije za genocid, iz 2007. Iako je ova poseta označena kao visokorizična, Vučić je nije dovodio u pitanje.\nKomesar EU za proširenje i politiku susedstva Johanes Han je povodom namere premijera Vučića da na samitu predstavi i plan o formiranju carinske unije na ovim prostorima rekao da pozdravlja aktivan doprinos Srbije regionalnoj saradnji i konkretne ideje koje vode daljoj integraciji trgovine, uključujući i predlog da se to ostvari kroz carinsku uniju.\nZavršen premijerski skup zemalja regiona u Draču


Počinje istraga o padu aviona — da li će crne kutije pomoći? - Sputnjik Srbija\n20:12 26 Februar 2021\n09:10 30.11.2016 Preuzmite kraći link\nBrazilske i kolumbijske vlasti danas pokreću istragu o padu aviona koji se srušio u centralnom delu Kolumbije, a pronađene "crne kutije" bi mogle da daju odgovor da li se nesreća dogodila zbog tehničkih problema ili je letelici nestalo goriva.\nIstražitelji iz Brazila pridružiće se kolumbijskim kolegama sa kojima će ispitati sadržaj "crnih kutija", preneo je Rojters, dodajući da će im u tome pomoći i stručnjaci iz Britanije.\nGolmanu Džeksonu Folmanu je amputirana desna noga.\nNa hiljade navijača obučenih u zeleno i belo okupili su se sinoć na stadionu brazilskog "Šapikoensea", na jugu Brazila.\nOni su pevali himnu kluba i uzvikivali jedno po jedno ime igrača koji su poginuli u nesreći.\n"Mi smo šampioni", uzvikivali su u suzama okupljeni koji su sa osobljem kluba i članovima porodice poginulih na centru terena napravili veliki krug držeći se za ruke.\nIstražitelji konstatujuju da činjenica da na olupini nema tragova vatre upućuje na to da su motori letelice ostali bez dovoda goriva, zbog čega su prestali da rade, kao i da ne treba isključiti mogućnost greške posade.\nKolumbijski zvaničnici su sinoć saopštili da je 71 osoba poginula nakon pada aviona u centralnom delu te zemlje, čime je broj poginulih smanjen, jer se četiri osobe nisu ni ukrcale na avion.


U poslovne inkubatore je potrebno ulagati jer su zamajac privrednog razvoja regiona.\nPotpredsednik Pokrajinske vlade i pokrajinski sekretar za privredu i turizam Ivan Đoković i podsekretar Pokrajinskog sekretarijata za regionalni razvoj, međuregionalnu saradnju i lokalnu samoupravu Nebojša Vojnović, boravili su u Zrenjaninu i Subotici, u radnoj poseti poslovnim inkubatorima, koji uz novosadski čine operativnu celinu koja unapređuje oblast preduzetništva, podstiče i afirmiše konkurentnost i inovativnost i ključan je faktor ekonomskog rasta regiona. U okviru delegacije Pokrajinske vlade bio je i direktor Službe za realizaciju programa razvoja AP Vojvodine Dejan Avdalović, sa saradnicama i iz Grada Subotica Ujhelji Akoš, član Gradskog veća zadužen za oblast privrede. Avdalović je izneo stav da je neophodno analizirati postojeće stanje u svakom od inkubatora, te pružiti adekvatnu podršku, kako finansijsku, tako i logističku, kako bi oni bili održivi i operativni, kroz strategiju za narednu godinu. Potpredsednik Đoković je predstavnike inkubatora upoznao sa podsticajnim merama, planovima i pravcima, koje Pokrajinski sekretarijat za privredu planira za 2017. godinu, sa ciljem da utvrdi šta je neophodno i šta nedostaje inkubatorima kako bi bili efikasniji i primili više stanara. ,,Ovo je prvi put da predstavnici Pokrajinske vlade posećuju poslovne inkubatore, iz čega proizilazi činjenica da nije dovoljno pažnje poklonjeno onima koji kreću u nove privredne poduhvate. Sveukupni problemi u privredi su se preneli na inkubatore, na mikro, mala preduzeća, a prisutan je nedostatak likvidnosti i obrtnih sredstava koja su pogodna za nove zamajce u proizvodnji. Nedostatak edukacija i oslanjanje na veća izvozna tržišta takođe predstavljaju ključne probleme. U narednom periodu ćemo nastojati da budemo u stalnoj komunikaciji sa inkubatorima i ,,osluškivati“ potrebe ljudi, a izdvojićemo i dodatna sredstva da pomognemo kako inkubatorima, tako i ljudima koji su započeli sopstveni biznis“, istakao je Đoković. Poslovni inkubator Subotica postoji već deset godina i broji 17 firmi, dok je još četiri poslalo prijave. Bila je ovo prilika da se Inkubator po prvi put predstavi novoj Pokrajinskoj vladi, odnosno da predstavi razvojne ideje, ali i ukaže na probleme sa kojima se suočava. „Od razvojnih ideja što bismo trebali da uradimo u što skorije vreme, a što je i naša najveći problem, to je da rešimo novu lokaciju inkubatora, da se izgradi novi inkubator i da se skine taj trošak, da bi se sve to moglo dati stanarima, firmama u inkubatoru za njihov razvoj,“ napominje Ildiko Zedi, v.d. direktorka Poslovnog inkubatora. Osnivanjem poslovnih inkubatora na teritoriji AP Vojvodine pružena je podrška razvojnom procesu mikro, malih i srednjih preduzeća, pri čemu se podstiče upoznavanje novih preduzetnika sa polaznom preduzetničkom osnovom putem obuka, konsultacija, razmene iskustava, znanja i veština. Kroz poslovne inkubatore podržan je proces privrednog i društvenog razvoja regiona i motivisan je konstantan stabilan rast privrede i njenih grana.


Centar za finansijsku edukaciju i osnaživanje (CEFIN) se i 2019. godine uključila kao vodeća organizacija u Srbiji u Svetsku nedelju novca, a u okviru istoimene globalne inicijative kroz koju je do sada prošlo više od 32 miliona dece i mladih u više od 165 zemalja sveta.\nKroz fotografije ti prenosimo kakva je bila atmosfera na dešavanjima u okviru Svetske nedelje novca, između 27. do 31. marta 2019.\nHvala Erste Banka Srbija što je podržala događaj, ICT HUB i Deli na ustupljenom prostoru, a svim učesnicima i institucijama što su izdvojili vreme za učestvovanje.\nPredavanja za odrasle o finansijama, Beograd\nU subotu, 30. marta u prostorijama ICT HUB u Beogradu smo organizovale sledeća predavanja za odrasle:\nKako uštedeti i IZAZOV 5% je predstavila Karolina Herbut, finansijska savetnica i predsednica CEFIN:\nPraktične savete za stvaranje ušteđevine, i veoma korisne informacije o štednja u banci je prenela naša Nevena Milutinović, direktorka filijale iz Erste banke. Nevena je takođe predstavila edukativnu platformu www.ersteznali.rs gde možeš da saznaš korisne informacije o finansijama:\nStvaranje ušteđevine kroz mešovito osiguranje života nam je predstavila Anja Backović, tim liderka iz Grawe društva za osiguranje i predavačica u okviru Grawe akademije:\nO ulaganju i investicionim fondovima je govorio naš gost, Srđan Maletić, Izvršni direktor Intesa Invest društva za upravljanje investicionim fondovima.\nDečija pijaca i radionica o osnovama finansija za decu\nDok je trajao program za odrasle, Kristina Ljubičić, koordinatorka edukativnog programa za decu u CEFIN i Marija Petrović, saradnica edukativnog programa za decu u CEFIN su održale radionicu o osnovama finansija za decu što je ujedno bio i uvod u dečiju pijacu.\nKroz ove aktivnosti smo želele da podstaknemo decu da sami razmišljaju o toku novca, načinu i cilju štednje, o komunikaciji i vrednovanju stvari tokom prodaje i/ili kupovine.\nPredavanja za odrasle o finansijama, Niš\nU nedelju, 31. marta u prostorijama Deli prostor u Nišu smo organizovale sledeće aktivnosti:\nPraktične savete za stvaranje ušteđevine, i veoma korisne informacije o štednja u banci je prenela naša gošća dr Nevenka Vojvodić Miljković, direktorka filijale iz Erste banke u Nišu.\nNevenka je takođe predstavila edukativnu platformu www.ersteznali.rs gde možeš da saznaš korisne informacije o finansijama:\nStvaranje ušteđevine kroz mešovito osiguranje života nam je predstavila Maja Marković Mitić, tim liderka iz Grawe društva za osiguranje.\nU saradnji sa Univerzitet Singidunum i Casa Forte, kreatorima Coin&Fund smo organizovali igranje Coin&Fund online simulacije poslovanja i alata za podršku odlučivanju 27. marta u Beogradu, 28. marta u Novom Sadu u prostorijama Univerziteta Singidunum, a 29. marta u Kragujevac u prostorijama Biznis Inovacionog Centra.\nIgra Coin&Fund je dizajnirana i implementirana kao edukativni alat pomoću kojeg će korisnici svih nivoa znanja imati priliku da kroz simulaciju vide kako njihove odluke kao direktora virtuelnih kompanija utiču na poslovanje celokupnog preduzeća. Igralo se u timovima, mentori timova su bili iskusni stručnjaci iz prakse. Na kraju svakog događaja je proglašen pobednički tim.\nHvala svim partnerima:


Broj lekara koji odlaze iz zemlje u stalnom porastu | Novosadski informativni portal 021\nMeđu njima su mladi doktori, koji posle fakulteta ne mogu da pronađu posao u Srbiji, ali i specijalisti poput hirurga, radiologa i anesteziologa, koji u inostranstvu zarađuju mnogo više.\nTokom cele 2015. godine, lekarska komora Beograda izdala je 366 sertifikata dobre prakse za odlazak u inostranstvo, a samo tokom prvih šest meseci ove godine 299. Ako se ova tendencija nastavi, jasno je da će broj lekara koji žele da odu do kraja ove godine biti veći.\nTakođe prošle godine, iz Beograda su najviše odlazili specijalisti, i to u bogate bliskoistočne zemlje, a ove lekari opšte medicine koji posao pronalaze u zapadnoj Evropi.\nMlađi lekari odlaze zato što u Srbiji ne mogu da se zaposle, a oni koji već imaju iskustva, zbog mnogo većih zarada. "Ako uzmete da je prosečna zarada lekara opšte medicine, na primer u Domu zdravlja 500-600 evra, ja mislim da je njihova zarada najmanje 2,5 puta više. A ako su u pitanju specijalisti kao hirurzi ili radiolozi mnogo više, od tri do pet puta", kaže Olga Popović iz Lekarske komore Beograda.\nLekarska komora Srbije podatke o broju izdatih serifikata dostavlja resornom ministarstvu i Institutu Batut.\nU Ministarstvu zdravlja nije bilo moguće dobiti odgovor na pitanje da li država ima strategiju da zadrži lekare u zemlji. Državni sekretar tog ministarstva Berislav Vekić, rekao je u januaru ove godine da nema povratne informacije o tome da li svi koji traže sertifikate zaista i odu u inostranstvo, te da ova pojava ne ugrožava zdravstveni sistem u Srbiji.\nStruka, međutim, ne deli potpuno taj stav: "Mislim da treba da se malo zabrinemo što odlaze mladi lekari. Mislim da je to jako skupa varijanta da ti iškoluješ doktora do dilplome i onda ga pošalješ negde kao gotovog stručnjaka na tanjiru", kaže Popović.\nTokom 2014. i 2015. godine sertifikate za odlazak u inostanstvo na nivou cele Srbije tražilo je oko 950 lekara. Ako se uzme u obzir da Medicinski fakultet u Beogradu upisuje 500 studenata, to znači da samo tokom jedne godine dve generacije koje odškoluje odu da to znanje primene van granica Srbije.\nLEKARI\tODLIV MOZGOVA\tlekari u svetu\tlekarska komora srbije


Ivanov napustio sastanak o imenu Makedonije\nIzvor: Radio 021, 13.Jun.2018, 16:44\nPredsednik Makedonije je nakon samo dva minuta prekinuo sastanak sa premijerom i ministrom spoljnih poslova, koji je trebalo da ga informišu o sporazumu o imenu Makedonije.\nKabinet Đorđa Ivanova je saopštio da je on nakon dva minuta ustao i napustio sastanak bez želje da sazna više o sadržaju tog sporazuma.\n"Predsednik Republike Makedonije Đorđe Ivanov primio je danas premijera Zorana Zaeva i ministra spoljnih poslova Nikolu Dimitrova. Obaveštavamo da je sastanak >> Pročitaj celu vest na sajtu Radio 021 << trajao dva minuta", stoji u kratkoj izjavi predsedničke kancelarije.\nKurir: USTAO I OTIŠAO: Ivanov posle samo 2 minuta prekinuo sastanak sa Zaevim o novom imenu Makedonije!\nRTS: Ivanov, dva minuta za Severnu Makedoniju\nBlic: PREKINUO RAZGOVOR Zašto je sastanak makedonskog predsednika i premijera trajao SAMO 120 SEKUNDI\nSrbijaDanas.com: Neverica u Skoplju! Sastanak makedonskog predsednika i premijera o SUDBONOSNOM pitanju trajao 120 sekundi!?


Grčka je, također, ponudila pomoć u procesu integracija, naglašavajući da je predana jačanju bilateralnih odnosa i ubrzanju evropskog puta BiH.\nMinistar vanjskih poslova Grčke Nikos Denidas poslao je pismo ministrici vanjskih poslova naše zemlje, Biseri Turković. Naime, on u svom pismu navodi kako se slaže da sa ministricom Turković da je brži i dinamičniji proces evropskih integracija najbolji put ka stabilnosti i prosperiteta Zapadnog Balkana.\nIzmeđu ostalog, on je naveo kako je pismo lično uručio ambasador Grčke u BiH Dimitrious Papandreou.\nMinistar Denidas je poslao odgovor na pismo koje je povodom Dana Evrope ministrica Turković poslala šefovima diplomatija država članica Evropske unije u kojem je istakla da većina građana BiH i dalje podržava evropske integracije te da postoje političke snage koje su spremne bez odlaganja provesti potrebne reforme.\n– Drago mi je čuti da velika većina bh. građana podržava evropske integracije i da postoji razumjevanje da ono nema alternativu. Uvjeren sam da nema drugog puta za Zapadni Balkan od evropski integracija. Želim vidjeti odlučan i održivi napredak BiH ka punoj stabilnosti, tržišnoj ekonomiji i dobrobiti za građane. Stabilnost, sigurnost, prosperitet i funkcionalnost BiH kao jedinstvene, ujedinjene i suverene države je izuzetno važna za Grčku i za Evropsku uniju. Posebno mi je drago čuti vaša uvjeravanja da su demokratske političke snage u vašoj državi spremne provesti sve potrebne reforme bez odlaganja. Ohrabrujemo Vas da reforme ubacite u brzinu više, navedeno je između ostalog u pismu ministrici Turković.\nNaime, Grčka je, također, ponudila pomoć u procesu integracija, naglašavajući da je predana jačanju bilateralnih odnosa i ubrzanju evropskog puta BiH.


Vesti online / Srpski informativni portal / Srpska baština u četiri grada\n- Reč je o tradicionalnoj manifestaciji s kojom pokušavamo ne samo da okupimo Srbe, već i da našu kulturu i tradiciju što više približimo Italijanima. Ovo je prva godina da smo manifestaciju organizovali u čak četiri italijanska grada, a verujem da smo u tome uspeli jer smo među gostima imali veliki broj Italijana, ali i predstavnika lokalnih zajednica gradova gde su Dani srpske kulture održavani - ističe Dušan Aleksić, predsednik Saveza Srba Italije.\nManifestacija je počela u Rimu prezentacijom knjige "Zločin" Marije Line Veke i Veselina Dželetovića, a sledećeg dana je nastavljena u Trstu programom koji se sastojao iz dva dela, a istovremeno je održan i u Vićenci dan kasnije.\n- Prvi je deo programa bio posvećen najvećoj srpskoj dinastiji Nemanjića i njenim vekovnim značajem za državnu istoriju, duhovnost, kulturu i umetnost kod Srba. O Nemanjićima su govorili i gosti iz Srbije: Janja Todorović, pravoslavni publicista, književnik i prevodilac sa ruskog, dobitnik gramate Srpske patrijaršije za misionarsku i milosrdnu delatnost, kao i Tatjana Janković, lektor, kaligraf i ikonopisac, jedan je od osnivača Škole ćirilice "Sveti Jovan Vladimir" u Beogradu.\nU drugom delu programa predstavljena je knjiga "Zločini - Kosovo" - trilogija na srpskom i italijanskom jeziku "Vučje srce" i "Predeo duše", italijanske novinarke i književnice Marije Line Veke i "Srpsko srce Johanovo" našeg pisca i pesnika Veselina Dželetovića, koje se bave temom ilegalnog trgovanja organima srpskih žrtava otetih na Kosovu i Metohiji između 1998. i 2001 - objašnjava Jelena Glišić, sekretar Saveza Srba u Italiji.\nObeležena slava RS\nVeć drugu godinu zaredom srpska pravoslavna parohija u Vićenci, uz podršku članova srpskih zajednica sa područja Veneta, a pre svega KUD Sloga i Saveza Srba u Italiji, 11.februara proslavlja slavu Republike Srpske - Svetog Stefana.\n- Kako je tokom januara većina Srba iz Italije u otadžbini, a zatim i sami slavimo Svetog Savu, odlučili smo da najznačajniji dan u Republici Srpskoj - krsnu slavu, proslavimo sa zakašnjenjem, što je u praksi i mnogih drugih klubova i udruženja po Evropi. Ove godine počasni gost slave je bio savetnik predsednika Skupštine RS, profesor dr Mile Dmičić koji nam se zahvalio što negujemo temeljne vrednosti, tradicije i kulture srpskog naroda - ističe Dušan Aleksić.\nOve godine, kolačar slave Republike Srpske bila je porodica Gorana Božićkovića, a ove prestižne obaveze za sledeću godinu se prihvatila porodica Jovice i Sare Marković.


Blok Merkelove: Stabilnost i obnova Nemačke na izborima\nSvet Autor:Beta21. jun. 202117:03\nNemački blok desnog centra obećao je u svom programu za septembarske izbore na kojima će se odrediti naslednik dugogodišnje kancelarke Angele Merkel podsticanje privrede bez podizanja poreza i klimatsku neutralnost za zemlju do 2045. godine bez ugrožavanja radnih mesta.\nBBC o izborima u Etiopiji: Test za premijera Ahmeda\nKonzervativcima najviše glasova na izborima u Francuskoj\nDemohrišćanska unija (CDU/CSU) poslednji je veći politički blok koji je izneo danas svoj program za parlamentarne izbore 26. septembra. Druge dve stranke koje imaju kandidate za kancelara, ekološka stranka Zeleni i Socijaldemokratska partija levog centra predstavili su svoje programe u martu.\nBlok sastavljen od Hrišćansko demokratske unije (CDU) na čelu sa Arminom Lašetom koji se kandiduje za sledećeg vodju Nemačke i manje bavarske Hršćansko-socijalne unije (CSU), obelodanio je program u trenutku kada ankete pokazuju da blok ponovo vodi. Unija je pala u anketama iza Zelenih ranije ove godine zbog nezadovoljstva oko sporog početka vakcinacije u Nemačkoj, skandala zbog umešanosti nekih poslanika u unosne poslove nabavki maski i svadja oko toga ko će biti njihov kandidat za kancelara.\nManifest pod nazivom „program za stabilnost i obnovu“ nadogradjuje se na popularnost Angele Merkel koja je odavno najavila da se neće kandidovati za peti četvorogodišnji mandat, dok takodje nudi nešto novo.\n„Želimo da učinimo našu zemlju bržom, efikasnijom i digitalnijom“, rekao je Lašet. „Nemačka mora da postane lider u novim tehnologijama, naša zemlja pripada vrhu zemalja po pitanju zaštite klime i mora postati bolja u sposobnosti odgovora na pandemije, sajber napade, populizam, ekstremizam i ekonomske krize“, dodao je Lašet.\n„Naša ponuda je da ćemo kombinovati zaštitu klime sa ekonomskom snagom i socijalnom bezbednošću. Učinićemo Nemačku klimatski neutralnu industrijsku zemlju sa dobrim i bezbednim radnim mestima“, rekao je on.\nUnija je obećala da će sprovesti aktuelni cilj vlade o postizanju nulte emisije gasova sa efektom staklene bašte do 2045. Program je uopšten medjutim oko toga kako će se razvijati cene za emisiju ugljen dioksida.\nUnija cilja da postigne balansiran budžet što je Nemačkoj uspevalo godinama pod vodjstvom Angele Merkel ali je prestalo sa pandemijom korona virusa. I ostaje pri stavu desnog centra u Nemačkoj koji ima averziju prema povećanju poreza, čak i posle velike potrošnje da bi se ublažila kriza izazvana kovidom-19.\nLašet je rekao da će smanjiti birokkratiju i regulativu što će doneti veće poreske prihode ali je dodao da ovo nije program velikih smanjenja poreza i da to nije realistično u ovom trenutku.\nAngela MerkelCDUCSUizborikancelarkaNemačkaparlamentarni izboriprogramradna mestaSocijaldemokratska partijaVladaZeleni


Izložbe u Kulturnom centru Beograda - novembar 2020. - Dan u Beogradu\nNaslovna » Izlasci » Izložbe » Izložbe u Kulturnom centru Beograda – novembar 2020.\nIzložbe u KCB - novembar 2020: Marko Crnobrnja (Art / detalj)\nAh Neša 7. novembar 2020. Izložbe Postavite komentar\nDa bi se izbegla uobičajena gužva, zvaničnog otvaranja neće biti, pa će prve večeri prostori biti otvorene već od 12.00, dok će broj posetilaca biti ograničen na najviše deset osoba po galeriji.\nSve izložbe će biti otvorene do 3. decembra 2020.\nGalerija Arget: Međunarodno studentsko bijenale umetnosti knjige [s]BUK2: Foto-knjiga\n2. Međunarodno studentsko bijenale umetnosti knjige\n12. novembar – 3. decembar 2020.\nRadno vreme: 12.00 – 20.00; nedeljom zatvoreno\nUmetnički direktor Galerije Artget je Aleksandar Kostić\nOvogodišnje, drugo po redu Međunarodno studentsko bijenale umetnosti knjige [s]BUK2, održava se i u Domu kulture „Studentski grad“. Na izložbi su predstavljeni radovi studenata iz Srbije kao i iz zemalja regiona, Evrope i Azije (Italija, Austrija, Nemačka, Slovenija, Hrvatska, Litvanija, Singapur, Portugalija, Španija, Kolumbija, Šri Lanka i dr).\nPored 49 radova u dosadašnjoj kategoriji Artist Book / Knjiga umetnika (DK „Studentski grad“), ove godine su u novouvedenoj kategoriji Photo Book / Foto-knjiga (Galerija Artget) izložena 23 rada.\nRadovi su odabrani glasanjem stručnih umetničkih žirija. Usled nemogućnosti slanja, radovi pojedinih autora biće predstavljeni u digitalnoj formi. Izuzetna raznovrsnost radova, u pogledu ideje i umetničkog izraza, svedoči o sve većem interesovanju mladih umetnika za ovaj medij i o nastojanju da se prevaziđe stroga definicija knjige kao konačnog objekta.\nSastavni deo [s]BUK bijenala čini program radionica i predavanja koji uključuju i goste-umetnike i predavače iz inostranstva, ali zbog aktuelne epidemiološke situacije, prateći program ovogodišnje izložbe biće realizovan uglavnom putem onlajn platforme.\nLikovna galerija: Marko Crnobrnja – Sve smo pogrešno razumeli…\nMarko Crnobrnja – Rađanje Venere\nŠto više simboličkih referenci uočavamo u jednom umetničkom delu, to je komplikovanije odgonetnuti njegov kontekst, te je prostor za različite interpretacije podjednako širok kao npr. u polju apstraktne umetnosti. Ako nismo sigurni da je Kain ubio Avelja, ili da je Eva bila ta koja je uzela jabuku, a ne Adam, da li možemo u potpunosti da razumemo smisao i kontekst dela koje se nalazi pred nama?…\nKroz svoj dosadašnji opus, Marko Crnobrnja se profilisao kao umetnik-pedagog, autor koji u središte svog skulptorskog promišljanja smešta figuru deteta i kroz svedene postavke stvara izuzetno narativne kompozicije didaktičkog karaktera.\n(…) Dvanaest scena obrazuju konstelaciju u prostoru koja se može okarakterisati i kao kratak uvod u istoriju umetnosti, pregled najpoznatijih, ili najprepoznatljivijih, primera prikazanih u tri celine sakralne, svetske i nacionalne umetnosti, u koje je inkorporirana zatečena figura dečaka, tinejdžera u nedoumici, koji se po prvi put susreće sa njima.\n(…) Ono što je karakteristično za ovu seriju, a drugačije u odnosu na ranije radove Marka Crnobrnje u kojima je noseća poruka vrlo jasna i nedvosmislena, jeste da svaka scena sadrži svojevrstan obrt, duhovito izvrtanje situacije i udaljavanje od opšte prihvaćenog narativa do kojeg dolazi usled pogrešne percepcije, neupućenosti u osnove ne samo istorije umetnosti, nego i biblijskih, istorijskih tema i opšte kulture generalno.\n(…) Sam naslov izložbe „Sve smo pogrešno razumeli…“ predstavlja svojevrsno upozorenje Marka Crnobrnje upućeno publici, kratak komentar koji treba navede publiku da se zapita pred onim što vidi, da kritički preispita, jer stvari najčešće ne stoje onako kako to izgleda na prvi pogled. (Iz teksta Marijane Vaščić)\nGalerija Podroom: Branko Milisković – Obmane / Delusions\nBranko Milisković – Obmane\nProgram uz izložbu: 12. novembar od 18.00 do 20.00 – živa instalacija\nU okviru izložbe „Obmane“ biće predstavljeni novi radovi Branka Miliskovića, izrežirane, filmične pokretne slike, koje referišu na prošlost, sadašnjost i neizvesnu budućnost. Ovo je do sada možda najintimnije delo autora, čija je umetnička praksa povezana sa političkim komentarima i visoko estetizovanim karakterima.\n„Obmane“ potiču iz Miliskovićevih sirovih osećanja i hladnog intelektualnog propitivanja, one su rezultat propitivanja priča koje pričamo o sebi, o svojim opsesijama i željama, koje su na granici između realnosti i fantazije.\nUmetnost Branka Miliskovića je teatralna, koncipirana kroz pažljivo konstruisane scenske karaktere, vođena uglavnom amalgamom teksta, igrom reči i slike. Njegovi performansi su visoko estetizovani i često na granici teatra, opere i performansa.\n„Obmane“ izgledaju kao lucidna projekcija iluzija, fantazirane stvarnosti, opsesija, sve to što se formira kao sanjarenje, maštanjarenje ili blistava, iskrena meditacija na kratkotrajne užitke i trajne bolove postojanja. Postavka/izložba tako deluje kao filmična situacija poput sna, performativnog sna, performativne izložbe ili pak, psihotičnog stanja koje karakteriše preterana žudnja, strastvena psihoza ili erotomanija.\nErotomanija, između ostalog, predstavlja tip patološkog tugovanja, poremećaj vezivanja, nestabilnosti u identitetu i pokazatelj je slabog testa realnosti. U ovom slučaju, ljubomora, tugovanje, čežnja za drugim, nekim ko je odsutan, ima bitnu ulogu u projekciji brige i opsesije. Taj drugi, „stranac“ osmišljen je kao mehanizam putem koga se prikrivaju depresija, lucidnost i usamljenost.\nTagovibranko milisković galerija artget galerija podroom izlasci izložbe jesen u beogradu kcb kulturni centar beograda likovna galerija marko crnobrnja studenti\nPrethodni Vikend u Beogradu, 7. i 8. novembar 2020.\nSledeći Kombank dvorana: Uz posebne epidemiološke mere – nastavak sezone


Priče o pojačanjima su motiv više : Nadlanu.com\nPriče o pojačanjima su motiv više\nObjavljeno 13. maja 2011. / 13:31:54\nBEOGRAD, 13. maja 2011. (Beta) - Trener fudbalera Crvene zvezde Robert Prosinečki ocenio je u petak da bi priče o renoviranju tima za narednu sezonu trebalo da budu dodatan motiv igračima u finišu prvenstva.\n"To što se u javnosti već priča o pojačanjima i rekonstrukciji ekipe trebalo bi da bude dodatan motiv za igrače. Oni koji će ostati sigurno žele da se nametnu dobrom igrom, dok oni koji će napustiti klub moraju da se pokažu u što boljem izdanju kako bi ostvarili dobar transfer", rekao je Prosinečki novinarima u Beogradu.\nCrvena zvezda će u nedelju u 19.00 ugostiti ekipu Rada u meču 27. kola Super lige Srbije.\nProsinečki je kazao da će u toj utakmici igrati standardna ekipa Zvezde za ovo proleće, ali da će u poslednja tri kola prvenstva napraviti neke promene u sastavu. Za sastav Zvezde u meču sa Radom konkurišu svi igrači, osim nedovoljno oporavljenog Brazilca Evandra.


Usatanak (15. septembar – Crtica) | Beograd202\nUsatanak (15. septembar – Crtica)\nObjavljeno 15 septembra, 2017 od strane darkok\nČesto se, onako sebično, zapitamo da li ovaj svet ima srce ili dušu, kad je tako okrutan prema nama. Otima nam svetinje, zemlju, istoriju, tradiciju, a budućnost mrači planovima koji nas ne ostavljaju ravnodušnim. Svetli primeri čovekoljublja često demantuju one koji su ubeđeni da je sve otišlo dođavola. Sećamo se primera da neki dobri pekari poklanjaju hleb sirotinji, učiteljice u penziji drže besplatne časove deci siromašnih, besposleni lekari obilazi starce i mere im pritisak, ili im lokalni majstori besplatno popravljaju sitne kvarove po stanu. Pa, ako smo već uspeli da svojevremeno zbrinemo skoro milion izbeglica iz nekadašnje Jugoslavije, kako je moguće da ne možemo ili nećemo da se pobrinemo za male migrante i prihvatimo ih u školama kao svoju decu. Doduše, treba biti oprezan u osudi ljudi koji su imali loša iskustva pa su zato protestovali u Sremu protiv mešanja „naše“ i „dece migranata“. Pažljivim hroničarima nije bilo neočekivano da protesti zabrinutih roditelja budu uglavnom tumačeni kao „preventiva“ od loših dešavanja u budućnosti. Lako je pametovati sa dovoljne udaljenosti jer migranti nisu „vidljivi“ u velikim gradovima, ali u sremskim selima gde se svi znaju nije lako „iz prve“ prihvatiti prisustvo dece koja nose svoje patnje kao i neobičnu nošnju u klupama malih Sremaca. Bez dovoljno rada sa stanovništom na terenu, državne institucije zadužene za integraciju migranata, mogu samo da očekuju da beli svet vidi ove proteste kao fašizam a mi ovde kao naglašenu brigu zabrinutih roditelja. Valja ljudima objasniti šta znači škola za decu kojoj je otet zavičaj na silu, upoznati ih sa time da ta deca takođe imaju roditelje koji brinu da li su čisti i siti, pomoći im da razumeju činjenicu da svet nije isti i da je Srbija takođe deo tog sveta koji se menja. Nisu deca migranata kriva što su tu gde jesu, krivce treba tražiti na nekom drugom mestu, tamo gde se kroje sudbine svih nas mimo našeg znanja i volje. Dobro jutro!


SEEbiz.eu / Suficit budžeta Srbije u januaru 22,1 milijarda dinara\nbudžet Srbije poreski prihodi\nDatum objave: 09.03.2018. - 16:50:22\nPoreski prihodi su bili 77,7 milijardi dinara, a najveći deo je po osnovu uplate PDV od 32,7 milijardi dinara i akciza od 31,4 mlrd dinara. Prihod od PDV u januaru je visok jer se tada plaćaju obaveze za prethodna tri meseca, uključujući i decembar koji karakteriše visoka potrošnja.\nDobrom ostvarenju prihoda od akciza najviše je doprinelo formiranje zaliha akciznih proizvoda što je karakteristično za period pre stupanja na snagu novih iznosa akciza, a u najvećoj meri odnosi se na duvanske proizvode. Neporeski prihodi su bili 8,5 milijardi dinara, a donacije 300 miliona dinara.\nRashodi za zaposlene iznosili su 21,3 milijardi dinara, a transferi organizacijama obaveznog socijalnog osiguranja (fond PIO, RFZO, NSZ, fond SOVO) 10,9 milijardi dinara.\nZbirni suficit lokalnih samouprava (opština i gradova) u januaru iznosio je 2,7 milijardi dinara, a AP Vojvodina je imala suficit od jedne milijarde dinara.\nFondovi obaveznog socijalnog osiguranja su ukupno u deficitu od 8,4 milijardi dinara.\nFond PIO trenutno beleži deficit od 7,4 milijardi dinara, a RFZO deficit od 1,2 milijardi dinara, koji su finansirani sredstvima prenetim iz prethodne godine.\nNacionalna služba za zapošljavanje i Fond SOVO su ostvarili blage suficite.\nDržavna preduzeća nadležna za održavanje i izgradnju puteva, Putevi Srbije i Koridori Srbije su u suficitu od 1,4 milijarde dinara.


Vest - Pobednički sportski vikend\nPobednički sportski vikend\nUtakmica 15.kola Druge rukometne lige Istok 2, Majdanpek-Rembas nije odigrana zbog nedolaska gostujućeg tima. Bez obzira što meč nije odigran, od prodatih ulaznica koje su zbog humanitarnog karaktera susreta naplaćivane po ceni od 100 dinara, prikupljena su odredjena sredstva za lečenje našeg sugradjanina Nikole Pavlovića koja će njemu i njegovoj porodici biti uručena danas.\nU zaostaloj utakmici Treće lige Timočke Krajine, rukometaši majdanpečkog Rudara pobedili su u sportskom centru “6.avgust” ekipu Knaževca 33:24,poluvreme 17:11. Najefikasniji u domaćem timu bio je Popović sa 9 golova.\nOdbojkašice Majdanpeka pobedile su ekipu Leskovca rezultatom 3:2, po setovima 25:22, 20:25, 25:14, 24:26, 15:7, u poslednjem 18.kolu Druge lige Istok. Majdanpečke odbojkašice završile su sezonu na 7.mestu sa osvojenih 19 bodova a završni učinak je 7 pobeda i 11 poraza.\nZavršena je i sezona u Regionalnoj ligi Timok. Odbojkašice Poreča pobedile su u Donjem Milanovcu Đerdap iz Kladova 3:2 u setovima, dok je drugi tim Majdanpeka poražen u Negotinu od Hajduk Veljka 3:0.\nFudbaleri Majdanpeka zabeležili su pobedu na gostujućem terenu protiv ekipe Bošnjana rezultatom 3:2 u 20.kolu Pomoravsko-Timočke zone. Narednu utakmicu majdanpečki fudbaleri odigraće već u sredu u 16 sati na stadionu pod Staricom a protivnik je Napredak iz Drenovca.\nFudbaleri Poreča pobedili su Rudnu Glavu rezultatom 4:0 u 20.kolu Borske okružne lige. Radnički iz Klokočevca savladao je u Donjoj Beloj Reci Nemetale 3:2.\nŽenska fudbalska ekipa Majdanpeka bila je uspešna na otvaranju prolećnog dela prvenstva Druge lige Jug. Majdanpečke fudbalerke predvodjene novim trenerom Miroslavom Nikolićem pobedile su na domaćem terenu zaječarski Timok rezultatom 3:1.\nKošarkaši Zlatare Majdanpek pobedili su u Negotinu vršnjake iz istoimenog tima 79:11 u okviru 4.kola Regionalne lige za pionire.\nU prostorijama šahovskog kluba Majdanpek tokom vikenda održan je turnir u brzopoteznom šahu. Prvo mesto osvojio je Nebojša Klčesko koji je završio takmičenje sa 14 poena, drugoplasirani Simeon Miladinović osvojio je 10,5 dok je sa osvojenih 8,5 poena treće mesto pripalo Aleksandru Milosavljeviću.


BORBA ZA NATALITETI? Srpska bebi-oprema nasjkuplja u regionu!\nKomisija za zaštitu konkurencije utvrđuje eventualno kršenje pravila poslovanja sa bebi-opremom, koja je godinama u Srbiji viša nego u regionu i EU, a od aprila do danas pokrenuto je sedam postupaka protiv 180 uvoznika i distributera.\n– Ukoliko se utvrdi da su povređena prava konkurencije, ishod biti povoljan za građane i privredu – rekla je za RTS Nevena Praizović iz Ministarstva trgovine, turizma i telekomunikacija.\nPraizović je rekla da je utvrđeno da postoje ugovori između distributera i uvoznika i trgovaca na malo, sa odredbom koja se odnosi na utvrđivanje minimalne cene, što je zabranjeno budući da je osnovno pravilo tržišta načelo slobodnog formiranja cena, odnosno da trgovac na malo može slobodno da formira cenu.\n– Ukoliko postoji ugovor kojim se definiše pod kojom cenom ćete prodavati jedan proizvod ispod te cene, to je minimalna cena koju morate da prodate potrošaču – vezane su vam ruke da ne možete mimo toga da idete, postoje penali od strane distributera i uvoznika za vas kao trgovca na malo da morate da vratite iznos, da se raskida ugovor – kaže Praizović.\nTi ugovori, kako navodi, imali su i odredbu da nakon određenog perioda sezonske prodaje trgovac može da snizi cenu proizvoda i pita za odobrenje uvoznika ili distributera.\nTo znači da je formirana jedna cena koja je za potrošače visoka i koja kupce čeka u koju god radnju da uđu.\n– Ukoliko se utvrdi da su povređena prava konkurencije ishod svega toga trebalo bi da bude da se takvi tržišni učesnici sklone sa tržišta ili da upodobe svoje poslovanje zakonskim odredbama, a to treba da rezultira i nižim cenama, što će dovesti do benefita potrošačima kao krajnjim učesnicima na tržištu – istakla je ona.


Novasloboda | BHANSA 5. decembra 2019. godine preuzima kontrolu cjelokupnog vazdušnog prostora BiH\nBHANSA 5. decembra 2019. godine preuzima kontrolu cjelokupnog vazdušnog prostora BiH\nDirektor Agencije za pružanje usluga u vazdušnom saobraćaju (BHANSA) Davorin Primorac potvrdio je da će 5. decembra iduće godine BHANSA preuzeti kontrolu cjelokupnog vazdušnog prostora Bosne i Hercegovine.\n“Imajući u vidu sve aktivnosti koje su preduzete i koje se trenutno preduzimaju, danas možemo govoriti o 5. decembruiduće godine kao preciznom roku za potpuno preuzimanje kontrole u vazdušnom prostoru BiH, kazao je Primorac.\nOn je nedavno u Bruxellesu, zajedno s ministrom saobraćaja i transporta BiH Ismirom Juskom, razgovarao s generalnim direktorom EUROCONTROL-a Eamonnom Brennanom. Tom prilikom su predstavljene aktivnosti koje se preduzimaju na realizaciji Strategije upravljanja vazdušnim saobraćajem u Bosni i Hercegovini, kao i aktivnosti iz druge faze projekta koji se na to odnosi.\nPrimorac je i na tom sastanku predstavio trenutni status i plan aktivnosti BHANSA-e. Uz pohvale za ono što je do sada urađeno na provođenju najvažnijeg projekta iz nadležnosti BHANSA-e, Brennan je pružio punu podršku EUROCONTROL-a planiranim aktivnostima BHANSA-e, kako bi do predviđenog datuma iduće godine u cijelosti preuzeli kontrolu cjelokupnog vazdušnog prostora BiH.\nBHANA preuzimanje vazdušni prostor\nZZO HNK-a: Preuzete prve elektronske zdravstvene knjižice\nCrnogorsko nebo od 5. juna čuva NATO\nCrnogorsko nebo od ljeta će čuvati avioni Grčke i Italije


Da li je moguće da su ovo žene? - Muški magazin - trendovi, fitness, lifestyle, saveti, devojke... `\nNa atletičkarskom takmičenju koje se održalo u Jokohami, pojavile su se dve žene za koje svi smatraju da su zapravo muškarci. Liao Mengxue (24) i Tong Zhenhuan (24) su žene koje su učestvovale na ovom takmičenju i uspele su da sa takmičenja odu sa dve osvojene medalje. Međutim, kada pogledajte ove devojke, ne možete a da ne pomislite „Ma ovo su bre muškarci“.\nOsim što obe imaju kratku kosu, njihove crte lica i građa tela podsećaju više na mušku, nego na žensku građu, pa su mnogi doveli u pitanje njihov pol i pokrenuli istragu koja će to dokazati. Dešavalo se da se muškarci pretvaraju da su žene i tako pobeđivali na ženskim takmičenjima, tako da je ova sumnja bila sasvim opravdana.\nMeđutim, pošto su svi očekivali i bili sigurni da će se oktriti da se radi o muškarcima, stigla je vest iz Kineske atletičkarske asosijacije koja je potvrdila da su ovo zapravo žene. Ova asocijacija kaže da je izvršila sve preglede i testove i da je potpuno jasno da se radi o ženama.\nNaravno, niko ne može da poveruje u ovu vesti, jer kada ove „žene“ progovore i kada stanu pred kameru, jasno je da se radi o muškarcima, ali za sada oni se tretiraju kao žene i regularni pobednici takmičenja. Ostaje da vidimo šta će se dalje dešavati i kako će svet reagovati na ovo.\nPogledajte fotografiju i video klipove pa sami ocenite da li su ovo muškarci ili žene:\nPROČITAJTE SLEDEĆI TEKST: Moto trka veka: Markez i Rinz u foto finišu!


Ekipa Crvene zvezde doputovala u Istanbul, sledi meč sa EFES-om - KK Crvena zvezda\nEkipa Crvene zvezde doputovala u Istanbul, sledi meč sa EFES-om\nTrener KK Crvena zvezda Dejan Radonjić: „Posle dva teška duela protiv Barselone i Mornara, očekuje nas još jedan veliki izazov protiv Anadolu Efesa ekipe koja ima kontinuitet, veliki kvalitet i ambicije. Spremićemo se najbolje što možemo u datim okolnostima za zahtevan meč, u kome će nam biti potrebna velika energija i dobra koncentracija. Moramo da odigramo dobro ne samo na bekovima Larkinu i Miciću koji predvode taj tim, već i protiv Simona, Boboe, Andersona, Danstona, Plajsa, Singltona… što Vam takođe pokazuje kakav kvalitet imaju. Znamo da nas čeka izuzetno težak meč u Istanbulu“ rekao je trener crveno-belih.\nDžordan Lojd: „Teška utakmica je pred nama, imamo malo vremena da se pripremimo za nju, potrošnja je velika, ritam vrlo zahtevan, ali želimo da damo svoj maksimum. Efes je tim sa izuzetno dubokim rosterom, velika opasnost preti ne samo od Larkina i Micića već i od svih ostalih igrača koji imaju ogroman kvalitet. Moraćemo da odigramo kao tim, čvrsto i najbolje što možemo“ rekao je Lojd.


Kikindi na 89. Međunarodnom poljoprivrednom sajmu: Priznanje za podsticanje agrobiznisa · gradski.online\nKikindi na 89. Međunarodnom poljoprivrednom sajmu: Priznanje za podsticanje agrobiznisa\nNOVI SAD- Grad Kikinda dobio je od organizatora najveće agrarne manifestacije u Srbiji i ovom delu Evrope priznanje “Najuspešnija lokalna zajednica u podsticanju agrobiznisa”. Na 89. Međunarodnom poljoprivrednom sajmu koji je ove godine okupio 1.100 izlagača iz 21 zemlje, ovo priznanje dobili su još grad Trebinje i opština Lopare.\nNagrada se uručene na Novosadskom sajmu, u okviru svečanosti “Veče šampiona”, upriličeno veče šampiona. Pored velikih šampionskih pehara, uručena su priznanja za najbolje u agrobiznisu, novinarska nagrada sajma, kao i veliki šampionski pehar sa titulom apsolutnog lidera kvalitet.\nZa apsolutnog lidera kvaliteta 89. poljoprivrednog sajma, proglašena je kompanija “Patent co” iz Mišićeva kod Subotice, koja se već tri decenije bavi proizvodnjom stočne hrane.\nVeć po tradiciji, lokalna samouprava je zainteresovanim sugrađanima u ponedeljak obezbedila prevoz i ulaznice za jednu od najvećih sajamskih manifestacija u regionu. Tada je Dalibor Oličkov, rukovodilac Odseka za poljoprivredu, nagovestio mogućnost da našem gradu pripadne ovo agrarno priznanje.\nPrethodnoFudbalska analiza: Poznat broj klubova koji se sele u niži rang\nSledećeHapšenje zbog droge: Muškarac iz Horgoša, amfetamim krio u 63 paketića


Novembar 2018. – Stranica 2 – Kladjenje.rs\n26 Novembra, 2018 Peca 0\nU petom kolu Lige šampiona lisabonska Benfika dolazi u glavni grad Bavarske da pokuša da iznenadi već ranjeni Bajern i sačuva izglede za plasman u nokaut fazu. Bajern: Kad je sam Lukebakio mogao tri puta […]\nTiket dana (ponedeljak, 26.11.2018)\nPosle sasvim solidnog vikenda, računajući predloge naših tiketa, gde nas je samo Monpelje omeo da imamo perfekta učinak, dolazi ponedeljak sa slabijom ponudom, ali ne i nedovoljnom za jedan dobitni tiket. Mec – AFC Ažaksio […]\nTiket dana (nedelja, 25.11.2018)\n25 Novembra, 2018 Peca 0\nNastavlja se vikend sa dobrom ponudom, mada je najveći broj timova koji nastupaju u Ligi šampiona, svoje mečeve već odigrao u petak ili subotu. i pored toga, nije teško pronaći parove za tiket. Menhengladbah – […]\n24 Novembra, 2018 Peca 0\n24 Novembra, 2018 Kapiten 0\nTip dana: River Plejt – Boka Juniors: Ovo Južna Amerika još nije doživela!\n23 Novembra, 2018 Peca 0\nU revanš meču Kopa Libertadors, River Plejt će ugostiti najvećeg rivala, Boku Juniors. Prva utakmica na legendarnoj “Bombonjeri” okončan je bez pobednika 2:2, a uspešni u meču na “Monumentalu” postaće šampion Južne Amerike. Ako je […]\nNajava: Premijer liga 13. kolo: Na Vembliju se rešava pitanje “gazde” Londona, šampion “pod čekićem”\nEngleska reprezentacija je posle uspeha u Rusiji i osvajanja četvrtog mesta, uspela i da se u novoformiranoj Ligi nacija nađe među četiri najuspešnije, ovog puta, evropske selekcije. Međutim, sigurni smo da je fudbalskim poklonicima na […]\nTiket dana (petak, 23.11.2018)\nVraća se prvenstveni fudbal širom Evrope u kladioničarsku ponudu. Neke lige se, istina, bliže zimskoj pauzi, ali je ponuda, u odnosu na prethodni period, više nego dobra. Pjast – Sosnovijec – 1 @ 1.72 u […]\nNajava: Super liga Srbije, 17. kolo: Derbi na Čairu, mogu li Nišlije prve da uzmu “skalp” šampionu?\n22 Novembra, 2018 Peca 0\nPosle uspeha u Ligi nacija i plasmana u viši rang, ljubitelji fudbala u Srbiji okreću se domaćem šampionatu u kome je na programu 17. kolo. Derbi se igra na niškom Čairu, gde drugoplasirani Radnički dočekuje […]\nTiket dana (sreda, 21.11.2018)\n21 Novembra, 2018 Peca 0\nSreda je dan sa jednom od najsiromašnijih ponuda u ovom periodu godine, a jedino će sutrašnji četvrtak biti gori. Pokušaćemo da pronađemo nekoliko parova, bar za jedan tiket. Crvena zvezda – TSC – manje od […]\n21 Novembra, 2018 Kapiten 0


U Jasenici nestao spasilac iz Topole – Palanačke novine\nU Jasenici nestao spasilac iz Topole\nSpasilac D. L. (42) stradao je kada je upao jutros oko 6.30 časova u nabujalu reku Jasenicu kada mu se otkačila sajla prilikom spasavanja meštanina koji je prelazio most između sela Gorovič i Žabare. U sektoru za vanredne situacije dugo nisu želeli da potvrde da je spasilac stradao, ali je to učinio premijer Vučić kasnije.\nZa D. L. se i dalje traga, a na mesto nesreće su poslati ronioci. Meštanin koga je D. L. spasavao, uspešno je izvučen iz reke.\nSaobraćaj na putu Velika Plana – Smederevska Palanka obustavljen je danas zbog izlivanja potoka.\nRHMZ upozorava da nivo reka u Srbiji i dalje raste.\nVlada je donela odluku o vanrednoj situaciji u celoj zemlji.\nNajavljeno uređenje ulaznih puteva u grad\nPočelo saniranje oštećenja na regionalnim putnim pravcima i ulicama u gradu\nNext story Milojičić: SVE SMO PRIPREMILI ZA EVENTUALNU EVAKUACIJU GRAĐANA\nPrevious story Situacija na terenu se pogoršava